Хайрия акцияси сентябрь ойидан бошланади\nМамлакатимизнинг барча минтақаларида “Мактабга йўл” акциясини 1 августдан 30 сентябрь оралиғида ўтказиш режаланган. Бироқ, ижтимоий шароити ночор оилаларга қувонч бағишлайдиган ушбу хайрия тадбири Шимкентда ҳали бошланмаган.\nНега? Масаланинг моҳиятини соҳа мутахассисларидан сўраб билдик.\n– Бизда бу пайтда болаларни мактабдан бошқа мактабга алмаштириш, қишлоқдан келадиган ўқувчиларни қабуллаш каби ишлар олиб борилади. Шу боисдан, бу йил қанча боланинг ёрдамга муҳтож эканлиги тўғрисида маълумотларни ҳали тўлиқ йиғмадик. 2017 ўқув йилидаги маълумотларга суянсак, шаҳарда ижтимоий қўлловга муҳтож 23 681 бола бор экан. Уларга “Мактабга йўл” ҳамда қиш пайтида ўтказиладиган “Ғамхўрлик” акциялари доирасида йил сайин ёрдам кўрсатилади.\nЧунончи, “Мактабга йўл” хайрия тадбири доирасида йил сайин кам деганда 15 минг ўқувчини мактабга тайёрлаймиз. ҚР Таълим ва фан вазирлигидан келган мактубга мувофиқ, Шимкентда ушбу хайрия тадбири бу йил 1 сентябрдан йўлга қўйилади, – дейди таълим бўлими матбуот хизматининг мутахассислари.\nТаъкидлаш жоизки, минтақамизда мактаб остонасига қадам қўядиган ўқувчилар сони йилдан-йилга ортиб бормоқда. Шу боис шаҳарда ўтган йили ушбу акция доирасида ижтимоий ёрдамга муяссар бўлган ўқувчилар бу йил бундай имкониятдан четлатилади. Улар фақат иссиқ овқат билангина таъминланади.\nАйниқса, минтақамизда дарсга боришга ўқув қуроллари, кийимлари йўқ болаларга ёрдам берадиган меценатлар оз эмас. Мактаб маъмурияти хайрия тадбирларига мана шундай фуқароларни жалб этиб, эҳтиёжманд оила болаларига моддий ёрдам берилади. Давлат томонидан ажратиладиган маблағ эса етим, фавқулодда вазиятларга дучор бўлган, ярим етим болаларнинг ота-оналари ва васийларининг ҳисоб рақамига юборилади.\nҚР Таълим ва фан вазирлигининг маълумотларига кўра, мамлакатимизда акция доирасида ўн йил давомида 2 миллиондан зиёд болага ижтимоий ёрдам кўрсатилган. Унга ҳомийлар ва меценатлардан ташқари, давлат органлари, миллий компаниялар ҳамда ҳиссадорлик жамоат ташкилотлари ҳам катта ҳисса қўшмоқда.\nС. ШАРИФБОЕВА, 2018-08-09, 11:46 218


Булоқбошида «Фуқаролар эмас, ҳужжатлар ҳаракатланади» тадбири ўтказилди\nБулоқбошида «Фуқаролар эмас, ҳужжатлар ҳаракатланади» тадбири...\n29.08.2018 11:16 0 1144\nКеча, 28 август куни Андижон вилоятининг Булоқбоши туманида жойлашган болалар спорт комплексида «Фуқаролар эмас, ҳужжатлар ҳаракатланади» шиори остида «Халқ сайли» ва ҳуқуқий тарғибот тадбирлари ўтказилди. Бу ҳақда Давлат хизматлари агентлигининг Жамоатчилик ва ОАВ билан алоқалар бўлими хабар берди.\nТадбир доирасида Давлат хизматлари агентлиги ходимлари фуқароларга турли йўналишларда сайёр давлат хизматлари кўрсатиб, ҳуқуқий маслаҳатлар беришди.\nШу куни 10 кишининг фарзанди мактабгача таълим муассасасига жойлаштириш учун навбатга қайд этилди.\nНоқонуний қуриб олинган уй жойи умумдавлат акцияси доирасида Баҳромжон Бегматовнинг аризаси қабул килинди. Ўн бир нафар фуқарога СТИР рақами, 28 нафар мурожаатчига ҳуқуқий маслаҳат берилди.\nДавлат хизматлари тарғиботи доирасида буклет ва флайерлар тарқатилди.\nдавлат хизматлари Булоқбоши


15:30 / 23.04.2020 1044 pdf Ўқиш режими + -\nАлбатта, «фақиҳ» номини олганларнинг даражалари бир хил эмас. Балки улар турли табақаларга бўлинадилар ва уларнинг даражалари ўша табақаларда билинади. Шунинг учун фиқҳ илми толиблари бу табақаларни билиб олишлари лозим.\nБу табақага шариат миқёсида ижтиҳод қилган улкан имомлар, мазҳаббоши фақиҳлар ва уларнинг даражасидаги зотлар кирадилар. Тўрт мазҳаб бошлиғи бўлган имомларимиз мана шу биринчи табақага кирадилар. Улар фиқҳнинг асл қоидаларини ишлаб чиқадилар, шаръий далиллардан фаръий ҳукмларни чиқарадилар. Улар ҳеч кимга тақлид қилмайдилар. Бу табақа ижтиҳоднинг энг олий табақасидир.\nМазҳаб мужтаҳидлари табақаси. Бу табақа фақиҳлари биринчи табақа соҳибларининг шогирдларидан чиққан. Мисол учун, Абу Ҳанифанинг шогирдлари Абу Юсуф ва Муҳаммад ибн Ҳасан Шайбоний иккинчи табақага кирадилар. Бу табақадаги фақиҳлар шаръий далиллардан ўз устозлари ишлаб чиққан қоидалар асосида шаръий ҳукмларни чиқарадилар. Улар асосий қоидаларга тегмаган ҳолда баъзи фаръий ҳукмларда устозларига хилоф қилишлари мумкин. Агар асл қоидаларда хилоф қилса, мазҳабдан чиққан бўлади.\nМазҳаббоши имомдан ривоят қилинмаган масалаларда ижтиҳод қиладиган фақиҳлар табақаси. Бу табақадаги мужтаҳидларга ҳанафий мазҳабида Хассоф, Таҳовий, Шамсул Аимма ал-Ҳалвоний, Шамсул Аимма ас-Сарахсий, Фахрул Ислом ал-Баздавий, Фахриддин Қозихон ва бошқалар кирадилар. Ушбу табақадаги фақиҳлар шайхларга аслларда ҳам, фаръларда ҳам хилоф қила олмайдилар. Улар ўз шайхлари ишлаб чиққан қоидалар асосида мазкур шайхлардан бирорта ривоят қолмаган масалаларда ҳукмлар чиқарадилар. Бу табақа ижтиҳод табақаларининг энг пасти ҳисобланади.\nБу табақадаги фақиҳлар ижтиҳод даражасига етмаган бўладилар. Уларга фақиҳларимиздан Розий мисол бўла олади. Улар «асҳоби таржиҳ» деб аталадилар. Бу табақа вакиллари ўзлари ижтиҳод қила олмасалар ҳам, усулни яхши ўзлаштирганлари ва ҳукмни қаердан олишни билганлари учун икки томонга буриб юбориш мумкин бўлган гапларнинг қай бири тўғри эканини аниқлайдилар ва шунга ўхшаш кичикроқ ишларни қиладилар.\nТақлидчи фақиҳлардан таржиҳ соҳиблари табақаси. «Таржиҳ» дегани бир нарсанинг бошқасидан устунлигини аниқлаш деганидир. Бу табақадаги уламолар бир ҳукмнинг иккинчисидан устун эканини аниқлашади. Уларга ҳанафий уламолардан Абул Ҳасан ал Кархий, Бурҳониддин Марғиноний ва бошқалар кирадилар.\nКучли ва ўта кучли, мазҳабда бор ва заиф, зоҳир ривоят ва нодир ривоят орасидаги фарқни биладиган уламолар табақаси. «Канз», «Мухтор», «Мажмаъ» ва «Виқоя» каби китобларнинг муаллифлари худди мана шу табақадаги фақиҳлар ҳисобланадилар. Улар ҳам ўз китобларида номақбул гаплар ва заиф ривоятларни нақл қилмайдилар.\nСемиздан ориқни, ҳўлдан қуруқни, ўнгдан чапни ажрата олмайдиган тақлидчилар табақаси. Буларга мутлақо яқинлашмаслик зарур.\nАгар Абу Ҳанифа икковларидан бири билан бўлиб, бирлари ёлғиз қолса, Абу Ҳанифа бор тараф қабул қилинади.\n11:30 / 23.04.2020 572\n14:55 / 23.04.2020 917\nАёл меросхўрлар (тўртинчи мақола)\n7. Ота бир опасингил.Ота бир опасингиллар мерос илми истилоҳида .авлодул аллот, деб ҳам аталади.Ота бир опасингилларнинг мероси олти хил бўладиБиринчисиМаййитнинг давоми...\n539 10:36 / 09.03.2020\n3476 05:00 / 17.01.2017\n2043 14:30 / 13.02.2020\n1719 18:20 / 07.04.2020\n2442 15:55 / 28.03.2020


Покистон: яқин тарихдаги энг ёмон сув тошқинларидан бир йил ўтиб - BBC News O'zbek\nПокистон: яқин тарихдаги энг ёмон сув тошқинларидан бир йил ўтиб\nПокистонлик фотосуратчи Азим Ҳафизнинг ўтган йилги сув тошқинларидан зарар кўрган ҳудудларга сафари асосида тайёрланган фотолавҳа\nПокистон яқин тарихидаги энг кучли сув тошқинлари рўй берганига бир йил бўлди. Табиий офатлардан 18 миллион одам жабр кўрди. Бутун мамлакат бўйлаб бор инфратузилма ишдан чиқди, инсонлар бир бурда нонга зор бўлиб қолдилар. Покистонлик фотосуратчи Азим Ҳафиз Синд вилоятига сафар қилиб, сув тошқинлари зарарини ҳамон ўз ҳаётларида сезаётган одамлар билан кўришган.\nИстеъмолга яроқсиз сув ичгани оқибатида 12 ёшли Нозиманинг онаси ич кетиши ва буйраги ишдан чиқиши оқибатида вафот этган. Уч укасига қараб ўтирган Нозима ҳали ҳам халқаро ташкилотлар берган чодирда яшашга мажбур.\nБу йилги ёғингарчилик ойи ҳам яқинлашиб қолди. Гул Ҳасан Шайх қишлоғи четида дарё соҳилларини мустаҳкамлашга киришилган.\nМана энди Мариям Исҳоқий бир яшар ўғли Арбобо Алига тоза сув бера олади. Она-бола ўтган йили нотоза сув туфайли бетоб бўлганлар.\n42 ёшли Бхим Жи Гул Ҳасан Шайх қишлоғидаги мактабда дарс беради. Ҳозир мактабда махсус сувни тозалаш филтри ўрнатилиб, ҳожатхона қурилган. "Мактабимиз буткул тошқин остида қолди, ичидаги ҳамма нарса оқиб кетди. Бино ҳам зарарланган эди. Умид қиламиз энди сув билан боғлиқ хасталикларга дуч келмаймиз", дейди мактаб ўқитувчиси.\nТиббиёт ходимаси Осиё Манзур болаларга гигиена қоидаларини - тирноқларни олиш ва қўлни совунлаб юқиш кераклигини тушунтирмоқда.\nПунжоб вилоятининг Жеван Вала қишлоғидаги масжидда янги қудуқ қазилди. Энди одамларда тоза сув ичиш имконияти пайдо бўлди.\nСув тошқинларидан бир йил ўтиб, аксар оилалар ўз ҳаётларини қайта тиклаш учун дастакка муҳтожлар. БМТ огоҳлантиришича, бу йилги муссон ёғингарчиликлари Покистонда беш миллион инсон жабр кўриши мумкин. Суратлар муаллифи Азим Ҳафиз/WaterAid


«Азаттык»: Армиядаги жиноятлар жазосиз қолмоқда | ҚИРҒИЗИСТОН ЯНГИЛИКЛАРИ\n"Азаттык": Армиядаги жиноятлар жазосиз қолмоқда\nЧегарачининг йўқолиши, солдатларнинг калтакланиши ва нопок милиционерларга қарши очилган жиноий ишлар етарлича текширмаяпти.\nЕтти ой аввал Чон-Алай тоғида “Карамик” чегара заставасининг аскари Бексултан Бааридинов бедарак йўқолган. Ўш ҳарбий прокуратураси аскар командир томонидан овга жўнатилгани ва шу бўйи қайтиб келмагани аниқланган. Мазкур иш бўйича жиноий иш очилган, бироқ офицер харакатига бирор ҳуқуқий баҳо берилмаган.\nАскарнинг онаси Майрам Бакирова суд жараёнининг чўзилаётганидан кўнгли чўккан.\n-Гувоҳлар яхши сўроқ қилинмаган. Терговчилар пора олганга ўхшайди. Кейин иш судга ўтган. Судлар ҳам айбланувчининг қариндошими ёки улар ҳам пора олган-ми. Ишни кўраётган аввалги судлардан бош тортганман. Ўша бўйи чўзилиб келмоқда. Бирор натижа йўқ. Мен эса уйимнинг остонасидан қандай олиб кетган бўлсанглар, шундай олиб келиб қўйинглар деб, айбланувчиларнинг жазоланишини талаб қиляпман.\nКалтакланган солдатлар, жазосиз командирлар\nИкки йил аввал 2014-йилнинг июнь ойида Ўшдаги №30-626 ҳарбий қисмнинг аскари Асилбек Ажиевни калтаклаган офицерлар ҳали ўз жазосини олишмаган. Калтак еган оёғига йиринг тўпланиб, икки марта операция бўлган аскар ногирон бўлиб қолган.\nСолдатнинг отаси Нурлан Ажиевнинг айтишича, бу воқеа бўйича суд иши ҳали ҳам ниҳоясига етмаган.\n— Боламни Ирисбек уулу Эрлан ва Нургази Чекиров исмли офицерлар калтаклашган. Ҳозир болам уйда. Икки йилдан бери суди битмаяпти. Судга чақиришади, борсанг ишни эртага ёки унинг эртасига жилдириб юборишади. Энг охирги суд уч ой олдин бўлган, шундан бери бизни ҳеч ким судга чақирмади. Ўғлимни калтаклаганлар ҳозиргача ишларини давом эттирмоқда.\nЎтган ойда Миллий гвардиянинг Ўшдаги 703-қисмида хизмат ўтаётган Тологон Абдимиталип уулу мазкур қисмда шартнома билан ишлаган Даврон Юлдашевнинг тепкисидан оёғи синиб, касалхонага тушган. Ўш гарнизон харбий прокурори Умурбек Эрматов бу воқеа текшириву давом этмоқда.\n— Оддий аскар билан старшина Даврон Юлдашев ўртасидаги низо рўйхатга олинган. Бу бўйича хизмат текшириву ўтказилиб, тергов давом этмоқда. Тергов сўнгида старшинанинг харакатига ҳуқуқий баҳо берилади.\nҲозирда аскарни калтаклаганлиги айтилаётган Даврон Юлдашев икки ойга хизматдан четлатилган. Бироқ унинг ҳаракатига ҳали ҳуқуқий баҳо берилмаган. Жабрланган аскарнинг онаси Лийлихан воқеа бўйича “Азаттик”ка батафсил айтиб берган:\n— Болам бошида яшириб, айтмай юрди. Мени алдаб, хазиллашаётиб, оёғимни синдириб қўйди деган. Воқеанинг ростини энди айтяпти. Билсак, Даврон Юлдашев “менга нега честь бермайсан” деб, боламни тепган экан. Болам оёғидан операция бўлди. Унинг чиқимларини Юлдашев тўлаб берди. Энди кунда келиб, қарши ариза сўрамоқда. Мен ўғлим юриб кетмагунча, аризамни қайтиб олмаслигимни айтдим. Мени бировнинг қаматиш ниятим йўқ, лекин болам юрмай қолса, эртага бунга ким жавоб беради?\nБир ой аввал икки милиция ходимлари гўёки 200 доллар қарзни ундириш мақсадида 21 ёшдаги Омүрбек Калмурзаев исмли фуқарони урганлиги аниқланган. Ушбу иш бўйича келиб тушган шикоят аризаси бўйича жиноий иш очилиб, тергов олиб борилмоқда.\nБироқ калтакланган фуқаро Омурбекнинг онаси Кимбат Калмурзаева прокуратуранинг ишидан норози.\n— Боламни урган милиция ходимлари жазоланиш у ёда турсин, хатто ишидан ҳам четлатилмади. Уларни гувоҳ қатори сўроқ қилиб, қўйиб юборишмоқда. Болам иккимизни ҳар кун терговга чақиради. 7-март куни ҳам кундузги соат иккида сўроққа чақириб, тунги ўнгача кўрсатма бериб ўтирдик. Ўш прокурорлари ўзлари ўйлаб топган қонунлари билан ишлашаётганга ўхшайди. Хоҳлаганларини қамаб, хоҳлаганларини бўшатишади. Афсус, қонунлар фақат бойлар учун, камбағалларнинг ҳуқуқи эса топталмоқда.\nЮқорида тилга олинган жабрланувчиларнинг айримлари ҳуқуқ ҳимоя органларининг эътиборини тортиш учун ўз вақтида кичик пикет уюштиришга мажбур бўлишган. Натижасиз текширувларга судлар прокурорларни, прокурорлар бўлса судларни айблашади. Жамоатчиликда барча ҳуқуқ органлари порахўрлик ботқоғига ботиб қолган деган фикр сақланиб қолмоқда.\nАввалги мақола"Вечерний Бишкек"нинг директори матбуотнинг собиқ муҳарририни товламачиликда айбламоқда\nНавбатдаги мақолаАктивистлар қоида бузар пиёдаларга фото-ов бошлашди\nОхирги суткада COVID-19 юқтирган 9 нафар бемор вафот этди\nҚирғизистонга Sinopharm вакцинасининг яна 1 млн 250 минг дозаси келди\nОлимпиада ўйинлари: Айпери Медет қизи ярим финалга чиқди


Бир марталик “умри боқий” елим идишлар – Fikrat.uz\nБир марталик “умри боқий” елим идишлар\n14:10 / 01.09.2020 07.09.2020 27614 0\nҲар гал бир хил вақтда кўп қаватли уйлар оралаб, сут-қатиққа тўла икки сумкасини елкалаган аёл уч-тўрт соат ичида “юки”дан қутулиб, уйига йўл олади. Унинг қўлидаги ранги униқиб кетган “баклашка”ларга кўзим тушганда бу идишларнинг ҳар бири неча-неча хонадонга “меҳмон” бўлиб чиқди экан, дея ўйлаб қоламан. Негаки, баъзиларининг усти қирилган, бужур, ҳатто, ўзига мос бўлмаган қопқоқ билан беркитилган бўлади. Энг ёмони, йўлида учраган шундай идишларни териб, сумкасига солаётганига ўзим гувоҳ бўлганман.\nАхир, кўча-кўйда ётган, тўғри келган елим идишни йиғиб, сут солиб сотиш инсофданми? Нари бери ювган, чайган бўлса бордир. Балки, кўнгилчанлик қилиб, қўяверинг, шу савдо ортидан бечора аёл рўзғор тебратаётгандир, кам-кўстини тўлдираётгандир, дерсиз. Шундай бўлиши ҳам мумкин, бироқ бу ҳаракати билан бошқалар саломатлигига путур етказиб қўймаяптими? Қайта-қайта ишлатила-ётган баклашканинг инсон саломатлиги учун қанчалик хавфи борлигини ўша аёл биладими? Бошқалар-чи?\nМутахассислар пластмасса ва елим идишлар биз ўйлагандан ҳам хавфли эканини таъкидлашмоқда. Негаки, бундай идишдан маълум вақтдан сўнг чиқадиган заҳарли моддалар озиқ-овқат, ичимлик билан бирга инсон организмига зиён етказиши мумкин экан. Елим таркибидаги хавфли кимёвий “Бисфенол-А” моддаси инсон танасига ўрнашиб, тўплангач, турли хил касалликларни келтириб чиқариши, шу жумладан гормонал ўзгаришларга олиб келиши тажрибада исботланган. Бундан ташқари, овқат ҳазм қилиш тизими фаолиятини, модда алмашинувини бузади, аллергик реакция келтириб чиқаради.\nЭнди ўйлаб кўринг, сиз аввалги “тақдири”дан бехабар бўлган баклашкадаги сут саломатликка зиён етказмаслигига ким кафолат беради?\nДўкондан сотиб олинадиган суюқлик тўлдирилган елим идишнинг ёрлиғига қаранг. Айланага олинган “PET” ёки “PETE” ёзуви идишни фақат бир марта ишлатиш кераклиги белгиси ҳисобланади. Бир марта фойдаланилган идишни қайта ишлаш корхонасига топшириш керак, сутчи хотинларга эмас! Бироқ биз “раҳмдиллар” баклашканинг “умри”га умр қўшиб, керак бўлса, йиллар давомида “дастёр”имизга айлантириб оламиз. Хоҳласак, сув, хоҳласак сут солинадиган ёки ёғ сақланадиган идишга айлантирамиз. Беихтиёр, ўйлаб қоласан киши, биз, ОАВ вакиллари халқимизга елим идишларнинг зарари ҳақида етарлича ахборот беролмаяпмизми экан? Эҳтимол, бундай идишларни такрор ишлатиш зарарлигини кўпчилик билмас ёки билса-да ўз соғлигига ўзи жабр қилиб чарчамас?\nЭсимни таниганимдан бери эрта саҳарда – хўроз қичқириғидан аввал “сут, малако” деган қичқириқни эшитиб келаман. Мана, ҳозир ҳам шу овоз… сут сотиш услуби ҳам ҳали-ҳамон ўша-ўша… Ундан кўра бироз қиммат бўлса-да, дўкондан қадоқланган сут ва сут маҳсулотлари сотиб олганимиз афзал эмасми?! Албатта, бу борада ҳамманинг фикри ҳар хил. Шуниси аниқки, инсон саломатлиги баридан устун.\nСиз нима дейсиз, ҳурматли фикрдош?\nЎзбекистон журналистика ва оммавий коммуникациялар университети талабаси\nИзоҳ қолдиринг Бир марталик “умри боқий” елим идишлар\nКун тарихи: 1 сентябрь\n7:08 / 20.11.2020 20.11.2020 6930 0\n14:13 / 25.12.2020 25.12.2020 73619 0\n14:28 / 11.02.2021 11.02.2021 6496 0\n20:40 / 23.02.2020 04.09.2020 23812 0\nМуаммонинг моҳияти қолиб, номини ўзгартириш билан ҳеч нарса ўзгармайди\n10:29 / 27.11.2020 27.11.2020 7891 0\n«COVID-19 билан касалланганларнинг уйда даволанишига қаршиман»\n13:49 / 09.08.2020 10.08.2020 23383 0\nТест саволларига 3 соат (2 соат эмас) вақт ажратиладиган бўлди\n7:00 / 13.08.2020 14.08.2020 29928 0\n“Мен ҳали тирикман!”\n21:05 / 09.05.2020 11.08.2020 31040 0


Эрта «улғайиб қолаётган» болалар. Бу меъёрми ёки?..\nҲозир имконсиз нарсанинг ўзи йўқ: март ойида қулупнай, май ойида тарвуз, декабрда гилос ёки шафтоли топиш муаммо эмас. Лекин бевақт етилган бу маҳсулотларнинг таъми ўз вақтида пишганларникига асло ўхшамайди. Инчинун, ҳар ишнинг ўз вақтида бўлгани яхши.\n«Олти яшар ўғлим юзгача бўлган сонларни бемалол қўшиб, айиради, карра жадвални ёд билади, яхши расм чизади. Аммо айрим ўринларда «мен катта бўлсам, фалон ёшимда уйланаман» ёки «боғчамда Шаҳбоз Назокатни севади» каби гапларни ҳам айтади. Чолга ўхшаган болани азалдан хушламасдим. Энди ўзимнинг фарзандим шундай бўлиб қолаётгандек. Нима қилиш керак?»\n«Қайнэгачимнинг 11 ёшли қизи ҳаддан ортиқ маҳмадона ва чақимчи. Нуқул катталарнинг ёнида ўтириб гап пойлайди, эшитганларини оқизмай-томизмай «керакли одамлар»га етказади. Неча марта шу қизнинг чақимчилиги туфайли қайнонамдан гап эшитдим. Яқинда икки уй ўртасида гап ташиб, қудаларни, яъни ўз бувиларини юзкўрмас даражада уриштириб қўйди. Сал қолди қайнэгачимнинг турмуши бузилиб кетишига…»\n«Овсинимнинг етти яшар ўғли худди қайнотамнинг ўзи. «Келинойи, овқатга ёғни камроқ солинг, пулни кўчадан супуриб келишмаяпти-ку», «Бунча кўп телефонда гаплашасиз. Роса пул ёзади-ку» деган гаплар билан эзворади-да. Бир жойга борса, қуруқ қайтмайди, ҳеч бўлмаса ўзи ўтирган стулнинг болтини суғуриб келади. Нега ундай қилдинг, уйда бунақа нарсалар қалашиб ётибди-ку десангиз, «рўзғорда асқотиб қолади» қабилидаги катталарга хос жавобни эшитишингиз тайин».\nБу сингари шикоятларнинг қаҳрамонлари халқ тилида «она хотин» ёки «пакана киши» деб таърифланадиган болалардир. Улар кимнингдир ғашига тегади, бировнинг кулгисини қистатади, яна аллакимга қилиқлари ёқади ҳам. Аммо асосий савол кўндаланг тураверади: бу меъёрми ёки касаллик? Нега шундай бўлади? Давоси борми?\nАслида қўрқинчли ҳеч нарса содир бўлаётгани йўқ. Бола фалон ёшгача болалигини қилиши керак, пистон ёшдан катта бўлиши шарт деган чегара йўқ аслида. Қолаверса, юқорида келтирилган шикоятлар қаҳрамонлари эрта улғайган эмас, шунчаки, катталарга ҳаддан ортиқ тақлид қилаётган болалардир. Улар ақлий, психологик ривожланишда тенгдошларидан асло фарқ қилмайди. Аммо катталарга жудаям ўхшашади. Ягона фарқ шунда. Лекин бу ҳол одатийми ёки унда-бунда вазият тақозосига кўра намоён бўляптими – фарқлаб олиш керак. Масалан, бир қизалоқ онасининг кетидан тўйга эргашяпти. Она уни уйда қолдириб кетиш учун бундай дейди: «Қизим, катта бўлиб қолдинг, уйларни йиғиштириб, ҳамма нарсага кўз-қулоқ бўлиб тур. Биров нарсаларни олиб чиқиб кетмасин». Бола ўзини катта одамдай ҳис қилади, уйларни йиғиштиради, ҳамма нарсани жой-жойига қўяди. Ҳатто ҳовлисидаги райҳондан бир неча барг узишга чиққан қўшни аёлни ҳам қувиб солади. Чунки онаси унга «уйдан ҳеч нарса олиб чиқиб кетилмасин» деб қўйган. Ўша аламзада қўшнининг назарида қизалоқ «она хотин»га айланади.\nБола кичиклигидан жуда эътиборталаб бўлади. Катталар унга қанчалик кўп эътибор берсалар, шунчалик хотиржам ва бахтиёр. Аммо баъзида болага шу эътибор етишмай қолади. Шунда у ўзига диққатни тортиш учун катталарнинг гапини гапиради, қилиғини қилади, суҳбатига аралашади. Катталар кутилмаганда унинг сўзларидан кулишлари, мақташлари, ҳайратланишлари, хуллас, унга кутилган даражада эътибор қаратишлари мумкин. Болага бу хуш ёқади ва ўзига эътибор қаратишнинг бу усулидан тез-тез фойдаланадиган бўлиб қолади. Меъёрдаги, уйғун муносабатлар ичида ўсаётган бола ҳеч қачон бу йўл билан ўзига эътибор тортишга ҳаракат қилмайди. Демак, катталар болага муносабатларини ўзгартиришлари керак.\nЯна бир ҳолатни назардан қочирмаслик керак. Бола – ойна. У катталарнинг феъли, хулқи, хатти-ҳаракатларидан нусха кўчиришни яхши кўради. Боладаги ғашга тегаётган, эриш туюлаётган нарса аслида катталарда ҳам ёқимсиз кўринадиган одатлардир. Нега бола айнан шу нарсаларни кўчиряпти? Чунки атрофдаги кимдадир шу хусусият ёки одат бўртиб кўринади.\nВа ниҳоят, яна бир сабаб: боланинг аввалига ҳеч зарарсиз туюлган катталарга тақлидини мақташ, кўкларга кўтариш ва ҳатто бундан фойдаланиш. Масалан, ёш болали уйда сир ётмайди, дейишади. Улар эшитганларини тўтидек такрорлашади. Катталар эса бирон жойга болани айғоқчи қилиб юборишади, уни гап чақишга, ғийбатларга қулоқ солишга атайин ўргатишади ёки мажбур қилишади. Шу ишни қилмаса, мақтов ва эътиборга сазовор бўла олмаслигини сезган бола «яшаш учун кураш» бошлайди, яъни олдига қўйилган вазифани ортиғи билан адо этишга бел боғлайди. Ахир уни эшитишяпти, оғзини пойлашяпти. Қолаверса, катталарнинг ҳаёти унга қизиқроқ, мароқлироқ туюла бошлайди. Энди у бусиз яшай олмайди. Кейинчалик талаб қилмасангиз ҳам, ҳатто тақиқлаб қўйсангиз ҳам, бола бу ишини қўймайди. Чунки одатга айланиб бўлди, тарки одат эса амри маҳол.\nБир донишмандга ота-она фарзандини етаклаб келиб, боланинг ҳаддан кўп ширинлик ейишидан, бу зарарли одатдан уни ҳеч қайтара олмаётганликларидан шикоят қилишибди. Донишманд «қирқ кундан кейин келсангиз, муаммонинг ечимини айтаман», дебди. Қирқ кундан кейин ота-она яна фарзандини етаклаб боришса, донишманд болага: «Қирқ кун умуман ширинлик ема», дебди холос. «Ахир шу оддийгина маслаҳат учун бизни шунча куттирдингизми?» деб сўраган ота-онага донишманд бундай жавоб берган экан: «Мен ўз қўлимдан келмаган ишни бировдан талаб қила олмайман. Болангга шу маслаҳатни беришдан олдин ўзим қирқ кун давомида ширинликдан тийилдим. Бунга муваффақ бўлганимдан кейингина ўғлингизга шу тақиқни айта олдим». Хулоса шуки, ҳар ким ўзгартиришни аввал ўзидан бошлаши керак.\nНима қилмоқ керак? Аввало пашшадан фил ясамай, вазиятни тўғри баҳолаш даркор. Балки бу болаларнинг шунчаки бир ўйинидир ва вақти келиб ўтиб кетар. Лекин ёмон одат даражасига етиб, бола тарбиясига таъсир этишни бошлаётган бўлса, чора излашга тўғри келади. Бу ўринда тақиқлаш, жазолаш каби усуллар ҳеч иш бермайди. Чунки бола бу ишни англаб эмас, беихтиёр қиляпти. Аввало, тадқиқни ўзингиздан бошланг. Ўзингизни тарбияламагунча болани ўзгартира олмайсиз. Аслида ота-оналикка бола туғилмасдан анча аввал тайёргарлик кўриш керак. Катталар айтаётган сўзларига, қилаётган ишларига танқидий назар билан қараб, ўзларини тарбиялаб олишлари лозим. Сиз қандай ибрат кўрсатсангиз, фарзандингиз шундай тарбияланади. Юқоридаги ривоятда айтилганидек, ишни ўзингиздан бошланг. Оилада ҳамма нарса меъёрда, муносабатлар турғун ва ойдин, психологик муҳит мўътадил бўлса, бола катталарга ортиқча тақлид қилмайди, уларнинг ҳаёти билан яшаш, муаммолари билан бош қотиришдан кўра тенгдошлари билан шаталоқ отишни афзал билади.\nБилингки, болалар ўз-ўзини назорат қила олишмайди. Уларда жараёнлар ғайриихтиёрий тарзда кечади. Катталар эса ўзларини назорат қила оладилар. Болангиз ғийбатчи бўлишини истамасангиз, ўзингиз ғийбат қилманг. Чақмачақар бўлмасин десангиз, гап ташиганда мақтаманг. Ундаги энергияни бошқа ўзанга буриш, болага ўзига мос қизиқишлар топиб бериш лозим.\nВақти келиб ҳар қандай бола ҳам улғаяди. Саккиз ёшида ўттиз ёшли одамнинг қилиқларини онгсиз равишда такрорлаётган бола ўттизга чиққанида ҳам шу ҳолича қолади (яъни олтмиш яшар чолга айланиб қолмайди) ва муаммо ўз-ўзидан барҳам топади. Лекин саккиз ёшида катталарнинг қусурлари, айбларини ойнадек кўрсатаётган кичкинтойнинг хатти-ҳаракатларидан катталар тўғри хулоса чиқариб олишлари керак.


«Uzbek Tigers» фаолияти нима учун тўхтатилди? » Ўзбекистон янгиликлари – Zamin.uz\n16 февраль 2018, 21:50\n2017 йилда энди ўзбекистонлик бокчилар 3 та йирик мусобақа — WSB, Осиё Чемпионати ҳамда Жаҳон Чемпионатида иштирок этди.\nНиҳоят Германиянинг Ҳамбург шаҳридаги жаҳон чемпионати. Дунёнинг энг кучли боксчилари келган турнирда Ўзбекистон яна бир марта ўзини кўрсатди. Делегация бу турнирда Кубадан кейин иккинчи бўлди (1 та олтин, 2 та кумуш ва 3 та бронза). Қитъадаги энг асосий рақиб Қозоғистон ортда қолдирилди.\nТеглар: «Uzbek Tigers» бокс жаҳон Осиё\nЯнгиликлар » Спорт » «Uzbek Tigers» фаолияти нима учун тўхтатилди?\n10:03 Кубалик боксчилар “Uzbek Tigers”га ҳеч қандай имконият қолдирмади\n22:10 Эртага бокс!!! “Cuba Domadores” – “Uzbek Tigers” жуфтликлари билан танишинг\n08:59 “Uzbek Tigers” “Cuba Domadores”га 5:0 ҳисобида мағлуб бўлди


АстрономияБиологияВоспитательная работаГеографияДиректору, завучуДоп. образованиеДошкольное образованиеДругоеИЗО, МХКИностранные языкиИнформатикаИсторияКазахский язык и лит.Классному руководителюЛогопедияМатематикаМузыкаНачальные классыОБЖОбществознаниеРусский язык и литератураСоциальному педагогуТехнологияУкраинский языкФизикаФизкультураХимияШкольному психологуЯзыки народов РФ Инфоурок / Иностранные языки / Презентации / Презентация на тему "Ғафур Ғулом ҳаёти ва ижоди. "Вақт" шеъри"\nХуш келибсизлар! № слайда 2\nФитрат шеърларини ёд олиш Уйга вазифа № слайда 3\n1. Фитрат ким? 2. Фитратнинг ота-онаси ҳақида нималар биласиз? 3. Фитрат қаерларда таҳсил олган? 4. “Тарбияти афтол” жамиятининг мақсади нимадан иборат эди? 5. 1914 йил Истамбулдан Бухорога қайтиб келган Фитрат нима билан шуғулланди? 6. Фитратга Ленинградда қандай унвон берилди? 7. Фитратнинг қандай асарларини биласиз? № слайда 4\nТаржимаи ҳол Ўзбек адабиётининг машҳур намояндаларидан бири Ғафур Ғулом 1903 йил 10 майда Тошкент шаҳрининг Қўрғонтеги маҳалласида таваллуд топди. Тўққиз ёшида отасидан, ўн беш ёшида онасидан етим қолган Ғафур аввал эски мактабда, сўнгра рус-тузем мактабида таълим олди. У Октябрь тўнтарилишидан кейинги йилларда муаллимлар тайёрлов курсини битириб, янги мактабларда ўқитувчилик қилди. 1923 йилдан болалар уйида мудир ва тарбиячи, сўнг «Камбағал деҳқон», «Қизил Ўзбекистон», «Шарқ ҳақиқати» газеталари таҳририятларида ишлади. Газета унинг учун дорилфунун ролини ўтади, халқ ҳаётини ўрганиш, унга фаол аралашиш йўлида муҳим восита бўлди. Адибнинг мамлакатни ҳимоя қилиш ҳақидаги тантанавор шеърлари, ўтмиш сарқитларини қораловчи ҳажвиялари ва халқнинг кундалик ижодий меҳнатини олқишловчи асарларидан жамланган «Динамо» ва «Тирик қўшиқлар» номли дастлабки шеърий тўпламлари 1931-1932 йилларда чоп этилди. Шоир 1930-1935 йилларда «Кўкан» достонини, «Тўй», «Икки васиқа» балладаларини яратди. У 60 йиллик юбилейи муносабати билан «Ўзбекистон халқ шоири» фахрий унвонига сазовор бўлган (1963). 2000 йилда эса Ватан олдидаги унутилмас хизматлари учун унга «Буюк хизматлари учун» ордени берилди. Шоирнинг кўпгина асарлари қатор халқлар тилларига таржима қилинган. Ўзбек шеъриятининг оташин жарчиси, улкан сўз санъаткори Ғафур Ғулом миллий адабиётимизнинг ривожига катта ҳисса қўшган адибдир. Адиб 1966 йилда вафот этган. № слайда 6\nИжодий фаолияти «Динамо», «Йигит», «Эгалари эгаллаганда», «Хитойдан лав-ҳалар» (1931), «Тирик қўшиқлар» (1932), «Кўкан» (1934), «Сизга» (1935), «Чашма» (1939), «Янги шеърлар», «Шеърлар» (1946), «Ўзбек элининг ғурури» (1949), «Шараф қўлёзмаси» (1950), «Танланган асарлар» (1956—59, 4 жилдли) шеърий тўплам ва достонлари, «Жўрабўза» ҳикоялар тўплами, «Мухбир суди» (1929) пьесаси ҳамда «Нетай» (1932), «Тирилган мурда» (1935), «Ёдгор», «Шум бола» (1938) каби қиссалар муаллифи. Ғафур Ғулом урушдан кейинги йилларда ҳам самарали қалам тебратиб, юксак бадиий асарлар яратди; публицистика ва адабиётшуносликка оид қатор ажойиб мақо-лаларини эълон қилди. Унинг ижоди халқ ҳаётининг шу даврдаги ўзига хос йилномаси ўлароқ намоён бўлди. Агар Ғафур Ғулом шу даврда шеърий асарлари билан файласуф шоир даражасига кўтарилган бўлса, «Шум бола» қиссаси, «Менинг ўғригина болам» сингари ҳикоялари билан халқ турмуши ва руҳини яхши билувчи моҳир носир эканлигини намойиш этди. Ғ.Ғуломнинг бир неча бор сайланма асарлари, тўпламлари йиллар давомида изчил босилиб турган. Унинг ўн жилдлик танланган асарлари чоп этилган.Адиб таваллудининг 100 йиллигида эса бир жилдлик (назм ва наср) «Танланган асарлар»и (2003) нашр этилган.Асарлари асосида театр спектакллари ва кинофилмлар яратилган («Шум бола» ва бошқа). «Отелло», «Қирол Лир» цингари жаҳон ва рус адабиёти дурдоналарини ўзбек тилига таржима килган. № слайда 7\nВақт Ғунча очилгунча ўтган фурсатни Капалак умрига қиёс этгулик, Баъзида бир нафас олғулик муддат — Минг юлдуз сўниши учун етгулик. Яшаш соатининг олтин капгири Ҳар бориб келиши бир олам замон. Коинот шу дамда ўз куррасидан Ясаб чиқа олур янгидан жаҳон. Ярим соат ичида туғилиб, ўсиб, Яшаб, умр кўриб ўтгувчилар бор; Кўз очиб юмгунча ўтган дам — қиммат, Бир лаҳза мазмуни бир бутун баҳор. Бир оннинг баҳосин ўлчамоқ учун Олтиндан тарозу, олмосдан тош оз. Нурлар қадами-ла чопган секунднинг Барини тутолмас ай(ю)ҳаннос овоз. Йигит термилади қизнинг кўзига, Киприк сузилиши, майин табассум... Қўша қаримоққа муҳр бўлади Ҳаётда икки лаб қовушган бир зум. Яшаш дарбозаси остонасидан Зарҳал китоб каби очилур олам, Тириклик кўркидир меҳнат, муҳаббат, Фурсатдир қилгувчи азиз, мукаррам. Бебаҳо дамларнинг тирик жони биз, Ҳар они ўтмишнинг юз йилига тенг. Ўзбекнинг барҳаёт авлодларимиз, Ҳар нафас мазмуни фазолардан кенг. Қатрада осмон акс этганидек Жаҳондай маънодор қорачиғимиз. Ғолиб асримизга куёшдан машъал, Замон кўрасининг сўнмас чўғимиз. Замона соати занг урар мудом, Минглаб ҳодисалар минутларга қайд, Қаҳрамон туғилди, шаҳар олинди, Бир гигант қурилди шарафли бу пайт. Рейхстаг устига ғалаба туғин Қадашда отилган адолат ўқи — Ялт этган умри-ла барқарор қилди Башарнинг муқаддас, олий ҳуқуқин. Ғалаба амри-ла, мағлуб немиснинг Генерали қўл қўйди. Уч секунд фақат... Шу малъун имзода одамлар ўқир Миллион йил фашистнинг умрига ланъат. Азиз асримизнинг азиз онлари Азиз одамлардан сўрайди қадрин. Фурсат ғаниматдир, шоҳ сатрлар-ла Безамоқ чоғидир умр дафтарин. Шуҳрат қолдирмоққа Геростратдек Диана маъбадин ёқмоқ шарт эмас. Кўпларнинг бахтига ўзликни жамлаб, Шу улуғ бинога бир ғишт қўйсак бас. Ҳар лаҳза замонлар умридек узун, Асрлар тақдири лаҳзаларда ҳал, Умрдан ўтажак ҳар лаҳза учун Қудратли қўл билан қўяйлик ҳайкал. Ҳаёт шаробидан бир қултум ютай, Дамлар ғаниматдир, умрзоқ соқий. Қуёш-ку фалакда кезиб юрибди, Умримиз боқийдир, умримиз боқий. № слайда 8\nҒафур Ғулом “ Менинг ўғригина болам” Ғафур Ғулом “ Шум бола” Ғафур Ғулом ёзган асарларни уқинг! Мен жуда узоқ вақтлардан буён Ўзбек халқининг севимли шоири Ғафур Ғулом ижоди ҳақи-да ёзишнирежалаштириб юрардиму бунга фурсат тополмасдим.Фурсат топсам, устоз шоир ва бетакрор ёзувчи Ғафур Ғулом китобларининг менда йўқлиги бу ҳайрли ишга монеъ-лик қиларди.Шундай бўлса-да, бугун буюк шоир ва ёзувчи Ғафур Ғулом ижоди ҳақида , хо-тирот муҳрномасига таяниб,билганимча ёзишга қарор қилдим.Мен аввало, Буюк Ўзбек шоирининг шеъриятига тўхталмоқчиман. Ғафур Ғулом қаламига оид ташбеҳлари эскирмай-диган, ўзига ҳос шеъриятда бадиий образлар жонли, воқеалар эса ҳаётий.Унинг шеърияти -тирик шеърият. Ғафур Ғулом шеърларини ўқир экансиз, гўё ўзингизни шоир яшаган замон галереясига кириб қолгандай, ватанимиз, халқимиз тарихи акс этдирилган ғаройиб кар-тиналарни, полотноларни томоша қилаётгандай сезасиз. Холдор Вулқон № слайда 9\nВақтинг кетди – бахтинг кетди. Вақтинг кетди – нақдинг кетди. Вақт – олий ҳакам. Барвақт қилинган ҳаракат, Ҳосилга берар баракат. Вақтли ҳаракат — охири баракат. Ўтган вақт йўқолган олтиндан қиммат. Ҳар бир ишнинг вақти бор, Вақт билганнинг бахти ёр. Вақт — ғанимат, Ўтса — надомат. 9. Вақт — қози. 10 Вақтдан ютдинг — бахтдан ютдинг. № слайда 11\nШеърият гулшани “Соғиниш” Боғда товус каби хиромон бўлиб, Умид данагини бирга экингиз, Ғолиб келажакни сайр қилайлик Мушфиқ онагинанг билан иккимиз. “Қуёшнинг ёруғлиги барча халққа баробар” Ҳар бир озод кишининг Ўз фикри, ўз ишончи. Жумла инсонларга хос Китоби ва таянчи. На бировни қул қилур, На бировга бўлур қул. Ҳамма одам ёру дўст, Қайғусиз ёруғ кўнгил “Янги йил қўшиқлари” Майда акс этмишдир саҳар кулгуси, Қуёшга ранг берур юзларнинг туси, Димоғда эртанги баҳор атри бор, Бизга қучоқ очар ғолиб келгуси № слайда 12\nҒафур Ғулом яшаган давр ҳақида айтинг. Ғафур Ғуломнинг болалик йиллари қандай кечди? У 1916-1917 йилларда нималар билан шуғулланди? Шоирнинг уруш йиллари даврида яратган асарларини айтинг. “Вақт” шеърининг яратилиши тарихи ҳақида нималар билиб олдингиз? Ғафур Ғуломнинг насрий асарларини сананг. Шоирнинг қайси шеърларини биласиз? Адибнинг унвонларини айтинг. № слайда 13\nУйга вазифа: Ғафур Ғулом ҳаёти ва ижодини ўрганиб келиш, “Вақт шеърини ёд олиш” № слайда 14\nЭътиборларингиз учун раҳмат! Подайте заявку сейчас на любой интересующий Вас курс переподготовки, чтобы получить диплом со скидкой 50% уже осенью 2017 года. Выберите специальность, которую Вы хотите получить:\nАвтор Дузбаева Дина Дадахановна\nДВ-248579 Получить свидетельство о публикации\n10.12.2015 Просмотров: 207 Комментариев: 0 "My Independent Kazakhstan" (10)\n10.12.2015 Просмотров: 299 Комментариев: 0 Тесты по грамматике и лексике английского языка для 3-5-х классов\n10.12.2015 Просмотров: 223 Комментариев: 0 Презентация по методической разработке "Развитие лексических навыков на уроке английского языка в начальной школе"\n10.12.2015 Просмотров: 211 Комментариев: 0 Презентация на тему "Are you in your right mind?" (New Millennium English 8, Unit 5, Lesson 2)\n10.12.2015 Просмотров: 321 Комментариев: 0 Методическая разработка на тему "Развитие лексических навыков на уроках английского языка в начальной школе"\n10.12.2015 Просмотров: 923 Комментариев: 0 Конспект урока во 2 классе "ABC - party"\n10.12.2015 Просмотров: 204 Комментариев: 0 675047675041675021675018674998674996674989


30 НАФАР ХОТИН-ҚИЗ ИШ БИЛАН ТАЪМИНЛАНДИ | qushkupirhokimiyat.uz\n30 НАФАР ХОТИН-ҚИЗ ИШ БИЛАН ТАЪМИНЛАНДИ\nҚўшкўпир тумани “Хайробод” маҳалласида фаолият олиб бораётган “Хоразм барака чеварлари” МЧЖ тикувчиликка ихтисослаштирилган бўлиб, бугунги кунда 30 нафар хотин-қиз иш билан таъминланган. Ишчи-ходимларнинг деярли барчаси “Аёллар” ва “Ёшлар” дафтарига киритилган хотин-қизлардир.\nТикувчилик корхонасида бугунги кунда барча шароитлар яратилган. Ишпай усулида маош олаётган тикувчи аёллар ишга жойлашганидан, иш ҳақи билан таъминланаётганликларидан мумнунлигини билдиришди. Улар асосан айни дамда тумандаги ишлаб чиқариш корхоналари ва тиббиёт муассасалари учун махсус кийимлар тикмоқдалар.\n-Режаларимиз кўп,-дейди иш юритувчи Замира Шомуротова, -Эндиликда эса талаб кўп бўлаётган жинси товаридан кийим-кечаклар тикишни йўлга қўймоқчимиз. Бунинг натижасида эса корхонада яна 20 та иш ўрни очилади ва 20 нафар аёлни ишга қабул қилишга эҳтиёжимиз ортади.\nУшбу корхонада бўлаётган иш жараёнини кузатиш ҳамда уларнинг муаммоларини ўрганиш мақсадида O’zLiDeP Хоразм вилоят Кенгаши ҳамда туман кенгаши ходимлари, партия фаоллари ушбу объектда бўлдилар. Иш давомида яхши кўрсаткичга эга бўлган ишчиларга партия томонидан “Ташаккурнома” ва эсталик совғалари топширдилар.\nТадбир натижасида чеварларнинг 7 нафари партия сафига кириш истагини билдирди.


21:45 / 17.11.2017\nЎзбекистон Республикаси делегациясининг Германияга ташрифи ва Ўзбекистон-Германия бизнес форуми доирасида “Ўзавтосаноат” АЖ ва Германиянинг MAN Truck & Bus AG компанияси ўртасида MAN CLA юк машиналарини ишлаб чиқаришни ташкиллаштириш бўйича келишув имзоланди.\nБу келишувга кўра JV MAN Auto-Uzbekistan’нинг Самарқанддаги мавжуд ишлаб чиқариш майдонларида суюлтирилган табиий газда ишловчи двигателли MAN CLA юк машиналари ва двигатели кучи 440 от кучини ташкил қилувчи, умумий оғирлиги 50 тонналик MAN CLA самосваллари ишлаб чиқарилади.\nЛойиҳани 2019-2020 йилларда амалга ошириш кўзда тутилган.\nШунингдек, ташриф доирасида Volkswagen Amarok пикаплари ва MAN Lion’s Coach автобусларини ишлаб чиқариш бўйича келишувларга эришилган.\nГермания Ўзбекистон MAN CLA


18 йил «запрет»да бўлган «Маҳмудхўжа Беҳбудий» фильми премьераси ўтказилди - Халқ сўзи\n19:16 01 Декабрь 2020 Жамият\nБугун, 1 декабрь куни 18 йил аввал суратга олинган ва баъзи сабаблар билан тўхтатилган лойиҳа, ниҳоят жорий йилда қўшимча съёмка қилиниб, премьерага етиб келган «Маҳмудхўжа Беҳбудий» бадиий фильмининг махсус намойиши бўлиб ўтмоқда.\nАлоҳида таъкидлаш керакки, ушбу фильмда суратга тушган жуда кўпчилик актёрлар бугун ҳаёт эмас. Уларга бу фильмни экранда, эфирда кўриш насиб этмади.\n«Жуда ҳам қийин иш лекин «запрет»га тушган кинони сақлаш, уни кераксиз матоҳдек отиб юбормай бу кунларгача асраб-авайлаб келган фильм директори, афсуски бугун орамизда йўқ, Насрулло Саъдуллаевнинг хизматлари туфайли бугун биз бу фильмни кўриш имкониятига эга бўламиз.\nБиласизлар, баъзи фильмларни «брак» қилишади, ташлаб юборишади. лекин бу фильм ундай бўлмади.\nНасрулло акани ижодий гуруҳи «Ўзбеккино»да жуда кўп у ёқдан бу ёққа кўчган. Лекин ҳамма «Ташлаб юборинг, бўлди энди бу фильм кимга керак», деса ҳам мана шу яхши кунлар учун асраб-авайлаган эканлар. Афсуски Бухородаги съёмкалардан қайтиб келгандан сўнг Тошкентда вафот этдилар. Премьера кунини орзу қилдилар. Бироқ бугунги кунга етиб келиш уларга насиб этмади.\nШунингдек бу фимьлда жуда кўп бугун орамизда йўқ инсонлар бор", дейди киножурналист Шоира Рауфбоева.\nУшбу фильмда бош қаҳрамон Беҳбудий қиёфасини таниқли актёр Фахриддин Шамсиматов ижро этган. Картина режиссёри Бақо Содиқов.


Нима учун вақт бу қадар тез ўтади, уни қандай секинлаштириш мумкин? - 13 Февраля 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Февраль » 13 » Нима учун вақт бу қадар тез ўтади, уни қандай секинлаштириш мумкин?\nУлғайганимиз сайин вақт тобора тезроқ ўтади. Бунинг сабаби ҳаётни қандай ҳис этишимиз билан боғлиқ. Агар у ўзгартирилса, вақт суръатига таъсир кўрсатиш мумкин.\nАмерикалик ёзувчи, руҳшунос, ўқитувчи ва рағбат берувчи нотиқ.\nНима учун ёш ўтгани сари вақт тезроқ ўтади?\nБолаликдаги чексиз ёз фасли тугайди, вақт тобора тез олға илдамлайди. Бу омил билан эртами-кечми ҳамма юзма-юз келади.\nМазкур ҳолат содир бўлиши билан боғлиқ турлича назариялар мавжуд. Улардан мантиққа энг яқини болалик ва ўсмирликда кўп нарсаларни биринчи марта амалга оширишимиздир. Мактаб ёки университетдаги илк кун, биринчи автомобиль, биринчи иш куни… Ана шундай илк воқеалар бизни майда деталларгача ҳам эслаб қолишга ундайди. Қанчалик батафсил эслаб қолсак, у бизга мазмунга бой бўлиб туюлади.\nБундай тажрибани қайта-қайта бошдан ўтказганимизда эса янгилик ҳисси бўлмайди. Шунинг учун ҳам вақт тезлашиб кетади.\nБу ҳолатни таътилда ҳам ҳис этамиз. Илк кунлар кейингилари каби у қадар тез ўтмайди. Бу саёҳатнинг иккинчи қисмида атрофдагилар бизга таниш бўлиб қолиши билан боғлиқ.\nВақтни ҳис этишни ўрганувчи нейробиолог Дэвид Иглман уни тажрибамиз билан қай даражада яқин муносабатга киришишимизга қараб ўзгарадиган эластик нарса деб атайди. Бу алоқа қанчалик кучли бўлса, вақт ҳам шунча секин ҳаракатланади.\nАгар эътиборлироқ бўлсак, вақт секинлашади. Чунки кўпроқ нарсани ҳис этиш, сезишни бошлаймиз.\nБундай ҳолат айниқса фавқулодда вазиятлар ва кутилмаган ҳолатлар вақтида содир бўлади. Чунки бу каби вазиятларда деталларга эътибор беришга мойил бўламиз.\nВақтни қандай қилиб секинлаштириш мумкин\nВақт уни ҳис этишимизга боғлиқ экан, демак, уни секинлаштиришга қодирмиз.\nАнглаш қобилиятини машқ қилдириш – яхши йўл.\nБуни овқат вақтида таомнинг ҳар бир бўлагини аста-секин ва узоқ чайнаб амалга ошириш мумкин.\nБошқа бир усули – сув ёки дарахтларни кузатиб, қушлар сайроғига қулоқ тутиб, табиат қўйнида бўлиш.\nЯна бир аъло усул – ўтмишдаги тажрибанинг барча деталларини ёдга олиш ва бошқа одамлар билан оғзаки ёки ёзма тарзда ўртоқлашиш.\nУшбу машқ учун қўллаш мумкин бўлган мавзулар қуйидагилар:\nЎтган йилги эсда қоларли фурсатлар ҳақида ёзинг.\nСизга таъсир кўрсатган туғилиш ва ўлим ҳолатлари билан боғлиқ барча воқеалар ҳақида ёзинг.\nФахрланадиган ютуқларингиз ҳақида ёзинг.\nСизга бирор яхшилик қилган кишига миннатдорчилик хати ёзинг.\nҲаётингиздаги ижобий ўзгаришлар ҳақида ёзинг.\nКатегория: BAXS - TORTISHUV / FIKR MULOHAZA | Ko'rganlar:: 84 | Добавил: www.horazm.net | Рейтинг: 0.0/0


АҚШ Давлат департаменти терроризмга қарши кураш ҳисоботини эълон қилди - BBC O'zbek\nImage caption Ҳисботга кўра, Покистонда террорчилик ҳужумлари сони ортган\nАҚШ Давлат департаменти ўтган 2009 йил учун мамлакатма-мамлакат терроризм аҳволи бўйича махсус ҳисоботини эълон қилди.\nҲисоботда жаҳон бўйлаб сиёсий мақсадларда амалга оширилган бомба ҳужумларию-отишмаларга қарши кураш тасвирланган.\nҲисоботнинг асосий нуқтаси террористик амалларнинг Афғонистон ва Покистонда ошганлиги, аммо айтилишича, Ироқдв зўравонликлар миқёси камайган.\nМарказий Осиё ва Қофқоз мамлакатларида эса тоғли ва чегара минтақаларида хавфсизлик чоралари етарлича таъминланмаган.\n"Террорчилик ҳужумлари" деб таснифланган ҳужумларда 2009 йилда 15 минг инсон ҳалок бўлган.\nДавлат департаментига кўра, қурбонларнинг учдан икки қисми - 9 мингдан ортиғи - "Ал-Қоида"га алоқадорлар, Толибон ва бошқа исломий гуруҳларнинг ҳужумлари оқибатида ҳаётдан кўз юмганлар.\nИроқда вазият, секинлик билан бўлса-да, яхшиланаяпти - ўтган йили ўлимлар сони 75 фоизга камайган.\nАммо Покистон ва Афғонистонда аҳвол ёмонлашган - 2009 йил мобайнида ҳалок бўлганларнинг етти минги шу икки мамлакатга тўғри келган.\nАҚШ Давлат департаментининг терроризмга қарши кураш идораси раҳбари Дэн Бенжамин сўзларига кўра, "Ал-Қоида"нинг Покистон бўғини "Қўшма Штатларини нишонга олган қарши курашиш энг қийин бўлган террорчи ташкилот"дир.\nЖаноб Бенжамин айтишича, 2009 йилда етакчи лидерлари ўлдирилиб, айрим анъанадор мусулмон уламоларнинг улар сафини тарк этганидан кейин ташкилот кучи қирқилган бўлса-да, бошқа бир ҳудудларда "Ал-Қоида" таҳдидлари кучайган.\nБунинг бир мисоли сифатида АҚШ фуқароларининг зўравон экстремизм тарафдорларига айлангани тилга олинган.\nБу "Ал-Қоида" ва бошқа гуруҳларнинг ўз тарғиботида ғарбдаги оммани нишонга олишга сазовор бўлаётганларининг далили сифатида кўрилаяпти.\nЎзининг мамлакатма-мамлакат ҳисоботида Давлат департаменти собиқ Шўролар Иттифоқининг жанубий сарҳадларидаги ҳукуматлар билан ҳамкорлигини давом эттираётгани ёки кучайтирганини қайд этган.\n"Озарбайжон террорчиларни молиялашга қарши курашни юқори босқичга кўтарганини намойиш этди", дейилади ҳисоботда.\nҚофқоздаги уч мамлакат ҳам АҚШ ва Афғонистондаги ҳарбий амалиётларга ҳисса қўшаётган мамлакатларнинг учоқлари ўз ҳаво ҳудудларидан учиб ўтишлари ва қўнишларига тўла рухсат беришди.\nБу уч республика, айниқса, Гуржистон ноқонуний гиёҳванд моддалар ва қурол-яроғ контрабандаси, ноқонуний маблағларни ҳалоллашга қарши кураш амалиётларини янада кучайтирганлар.\nДавлат департаменти ҳисоботида Марказий Осиёдаги ҳолатлар анча батафсил ёритилган.\nҚирғизистоннинг тоғли Боткен вилоятида контрабандчилар ва қуролли гуруҳларнинг чегарани ноқонуний кесиб ўтишлари олдини олиш мақсадига қаратилган ускуна ва жиҳозлар янгиланган.\n"Қирғиз хавфсизлик кучлари мамлакат жанубида террорчи гуруҳларга қарши қатор рейдларни амалга оширган бўлса-да, Боткен катта муаммоли ҳудудлигича қолаяпти", дейилади ҳисоботда.\nҚўшни Тожикистонда энг асосий муаммо узоқ тоғли Тавилдара минтақаси бўлиб қолмоқда, у ерда қуролланган гуруҳларга қарши амалиётлар кўзланган натижани бермаган, бунга зарур қурол-яроғ ҳамда ходимлар етишмаслиги сабаб бўлган.\nЎзбекистонда "Исломий Жиҳод иттифоқи" ва Ўзбекистон Исломий ҳаракати каби гуруҳлар амал қилаяпти ва ўтган йили Андижон вилоятида камида икки худкушлик ҳужуми содир этилган.\nҲисоботга кўра, Ўзбек расмийлари ноқонуний пулларни ҳалоллашга қарши қатор чораларни кўрганларига қарамасдан, Ўзбекистонда қора бозор мавжудлигидан экстремист гуруҳларни молиялашда фойдаланилаяпти.\nБутун минтақада бўлгани сингари Ўзбекистонда ҳам ҳали кўп иш қилиниши лозим, дейилади АҚШ Давлат департаменти йиллик ҳисоботида.


Москва вилоятида ҳарбий вертолёт қулади, экипаж аъзолари ҳалок бўлди\nМосква вилоятининг Клин шаҳри яқинида Ми-8 ҳарбий вертолёти қулади. Хабарда айтилишича, 20 майда юз берган мазкур ходисада вертолёт экипажининг барча уч аъзоси ҳалок бўлган.\n“Коммерсант”нинг ёзишича, вертолёт Клин-5 ҳарбий шаҳарчасига учаётган эди. Бу ерга 20 километр қолганида экипаж вертолётда техник носозлик юзага келганини ва фавқулодда қўнишга мажбур бўлишаётгани тўғрисида маълум қилган. Вертолёт қўниш пайтида ҳалокатга учраган.\nForumavia порталининг ёзишича, вертолёт экипажи 2017-2019 йилларда ҳарбий билим юртини битирган ёш йигитлардан иборат бўлган.\nМазкур воқев юзасидан Мудофаа вазирлиги тергов олиб бормоқда.


Кечиккан оқлов ёхуд 37 кишини жиноятчига чиқарган, таги пуч айбловнинг бекор бўлиш тарихи ҳақида - zarnews.uz\nКечиккан оқлов ёхуд 37 кишини жиноятчига чиқарган, таги пуч айбловнинг бекор бўлиш тарихи ҳақида\n37 кишини жиноятчига чиқарган, таги пуч айбловнинг бекор бўлиш тарихи ва соҳадаги муаммолар хусусида икки йилда роппа-роса 100 нафар фуқаронинг оқланишига эришган адвокат билан суҳбат.\nБирмунча аввал матбуот нашрлари Навоий вилоятида бир жиноят иши доирасида бирйўла 37 киши оқлангани ҳақида хабар берган эди. Қисқагина хабарда жиноят иши тафсилотлари очиқланмаган, фақат ушбу 37 маҳкумдан 7 нафарига жарима, 9 нафарига ахлоқ тузатиш ишлари ва 21 нафарига озодликдан маҳрум қилиш жазосини тайинлашга асос бўлган НОҲАҚ АЙБЛОВ бекор қилиниб, уларга нисбатан юритилган жиноят иши Ўзбекистон Республикаси ЖПКнинг 83-моддаси 1-қисмига асосан жиноий ҳодиса юз бермаганлиги сабабли тугатилгани ҳамда уларга реабилитация бўлган ҳуқуқлари, яъни моддий ва маънавий зарарларни ундириш чоралари кўрилаётгани айтилганди, холос.\nХабарда келтирилган рақамлар эътиборимизни тортди. Зеро, бир жиноят иши доирасида ҳукм қилинган 37 кишининг бир кунда оқланиб, озодликка чиқарилиши катта воқеа. Айниқса, судларимиз томонидан оқлов ҳукм ва ажримларни чиқариш амалиёти энди-энди йўлга қўйилаётганини ҳисобга олсак. Бинобарин, бу ишнинг тафсилотлари ҳам ҳар қандай одамга қизиқ туюлиши табиий. Собиқ маҳкумлар кимлар ўзи, қандай жиноятда айбланишган, нега ёппасига жавобгарликка тортилган? Ва, ниҳоят, шундай катта «гуруҳ»нинг бирваракайига озод қилингани «дело» аввалбошдан бичиб-тўқилганини англатмайдими?\nОқланувчиларнинг адвокатлари билан боғланиб, ана шу саволларга жавоб олишни ўйлаб юрганимизда озодликка чиққан фуқароларнинг ўзи Ўзбекистон Республикаси Адвокатлар палатасига мурожаат қилиб, уларнинг «судланган» деган тамғадан халос бўлишида жонбозлик кўрсатган адвокат Зафар Таировга миннатдорлик билдиришганидан хабар топдик. Яъни, маълум бўлдики, шу оқланган 37 кишидан 36 нафарини битта адвокат ҳимоя қилган экан! Бу эътироф қизиқишимизни янада оширди ва адвокат билан боғланиб, мазкур жиноят иши тўғрисида сўраб-суриштирдик.\n... 2016 йилда Бухоро вилояти «Пахтасаноат» АЖ раҳбарлари ва унинг тизимдаги туман пахта тозалаш заводлари директорлари ва ишчи-ходимлари тергов органлари томонидан «босилади» ва бошлиқдан тортиб, бўлим мудирлари ва бошқа раҳбар ходимлар, ишчилар — ҳаммаси Ўзбекистон Республикаси Жиноят кодексининг 167-моддаси (ўзлаштириш ёки растрата йўли билан талон-тарож қилиш)нинг 3-қисми «а», «в» бандлари ва бошқа моддалар билан жавобгарликка тортилади.\n— Бу иш менга аввалдан таниш, ҳатто ёд бўлиб кетган эди десам ҳам бўлади. Чунки ўша жараёнда мен айбланувчилардан икки нафарининг, биринчи босқич суди жараёнида эса уч нафарининг ҳимоячиси сифатида қатнашганман, — дейди Зафар ака. — Айбловнинг «ҳаводан олингани», яъни жиноий ҳодиса аслида юз бермаганлиги, жиноят таркиби ва асосли далиллар йўқлиги бошидаёқ рўй-рост кўриниб турганди. Ҳимоячи ўлароқ мен буни судда ҳам бир неча марта таъкидладим, лекин суд кўр-кўрона айблов хулосасини кўчириб, ҳукм чиқарди-қўйди! Начора, замон шунақа эди-да.\n... 2010 йилда Бухоро вилояти божхона бошқармаси мансабдор шахсларига нисбатан тергов органлари томонидан жиноят иши қўзғатилади ва бошлиқдан тортиб, бўлим бошлиқлари ва тезкор ходимлар ҳамда бошқа ходимлар — жами 21 нафар мансабдор шахс Ўзбекистон Республикаси Жиноят кодекси 210-моддаси (пора олиш)нинг 3-қисми «а», «б», «в» бандлари билан (эски таҳририга қаранг — муаллиф) жавобгарликка тортилади.\nАдвокатнинг айтишича, бухоролик божхоначилар гўёки 2009 йилнинг май-декабрь ойларида Олот божхона пости орқали ўтган 21 605 та хориж юк автомашиналари ҳайдовчиларидан пора олганликда айбланади. Аммо хорижлик ҳайдовчилардан ҳеч бири, лоақал расмиятчилик учун бўлса-да, сўроқ қилинмайди. Кўрсатилган даврда Олот божхона постидан ким қандай истеъмол ёки ноистеъмол товар-моддий бойликларини Ўзбекистонга олиб киргани ва улар кимга қанча пора бергани аниқланмайди.\nХўш, у ҳолда жиноят иши нимага асосланган. Ахир воқеа «ҳатто симёғочни қаматиш мумкин бўлган» замонларда юз берган бўлса ҳам, ҳарқалай, айбловни оз-моз хаспўшлаш керак бўлган-ку?\n— Ҳа, дарҳақиқат, жиноят иши бўйича ашёвий далил (пора предмети — пул, буюм, қимматбаҳо нарсалар ва ҳоказо) умуман йўқ эди, пора берган юк машиналари ҳайдовчилари ҳам. На суд, на тергов органи ҳайдовчилардан биронтасини топиб сўроқ қилмаган. Жиноят объекти бўлмаган тақдирда эса шахсни жавобгарликка тортиш мумкин эмас. Нима қилиш керак?\nАфсуски, «қасдни қонунга тўғрилаш» учун у пайтларда иккиламчи далиллар ҳам кифоя қилиши мумкин эди баъзан. Мазкур жиноят ишида айбланувчиларнинг бир-бирига нисбатан берган тушунтириш ва кўрсатувлари (бу кўрсатувлар, ким билсин, қандай йўллар билан олинган) етарли бўлди. Яқин ўтмишимизнинг қайғули воқелиги шунақа эди... – дейди адвокат.\nВоқелик ҳамиша бир хил бўлмайди. Замонлар ўзгаради. 2016 йил охирида жамиятимиз янги даврга қадам қўйди, барча соҳалар қаторида суд-ҳуқуқ тизимини ҳам ислоҳ қилишга киришилди. Ва, бу ислоҳотларнинг самараси ўлароқ илгари ноҳақ жиноий жавобгарликка тортилганларнинг ишлари қайта кўрилиб, адолат қарор топа бошлади.\nБундай ўзгаришларни ҳис қилган Зафар Таиров 2016 йилда пахтасаноат тизимида ишлаган ва ўзи ҳимоя қилган Ҳ.Азимов билан гаплашиб, ўша таги пуч айбловга таянган ҳукмни бекор қилдириш ва ҳақиқатни юзага чиқариш учун имконият пайдо бўлганини айтди ва уни бунга ишонтирди, ўз навбатида, Азимов ҳам мазкур иш бўйича судланган ва қамалиб чиққан бошқа собиқ ҳамкасбларини ишонтирди. Шу тариқа 36 киши Зафар ака билан шартнома имзолади ва адвокат уларнинг номидан суд қарорларини бекор қилиш масаласида дастлаб Олий судга назорат тартибида шикоятлар бериб, асоссиз ва ноқонуний бўлган суд қарорларининг бекор қилиниши ҳамда ишларнинг қайта кўриб чиқилишига эришди. Ишлар Жиноят ишлари бўйича Навоий вилояти судининг апелляция ва кассация инстанцияларида қайтадан ҳар томонлама холисона кўриб чиқилди. Натижада суд 2020 йилнинг 7 август куни ҳукмни бекор қилиш ва оқлов ажримлари чиқариш тўғрисида хулосага келди.\n— Мен ўзимни адвокат сифатида фавқулодда иш кўрсатдим деб ҳисобламайман, — дейди Зафар ака. — Йўқни йўндирмадим. Шунчаки, сув бетига қалққан олмадек яққол кўриниб турган далилларни яна қайтадан бирма-бир келтирдим, айбловнинг таги пучлигини, тергов ва суднинг бор-йўқ «ишонгани» — назорат-тафтиш бошқармаси хулосаси ҳамда айбланувчиларнинг тушунтириш ва кўрсатувларига асосланган ҳолда тузилган далолатномалар аслида Ўзбекистон Республикаси Бюджет кодексининг 184-моддаси талабларига хилофлигини исботлаб бердим. Шу холос. Судья инобатга олди.\nЎрни келганда, адвокат Зафар Таиров ҳақида. У 33 йиллик ҳуқуқшунос. Адлия, суд, прокуратура органларида раҳбарлик лавозимларида фаолият юритган. Адвокатлик билан эса 2011 йилдан бери шуғулланади.\n— Мамлакатимизда фуқароларнинг ҳуқуқ ва эркинликларини ҳимоя қилиш орқали уларнинг суд тизимига, давлат идораларига ишончини мустаҳкамлашга қаратилган ислоҳотларни ниҳоятда хурсандчилик ва некбинлик билан қарши олдим, — дейди адвокат. — Ноҳақ судланган, озодликдан маҳрум қилинган юзлаб, минглаб жабрдийдаларнинг оқланиб, ёруғ юз билан оиласи бағрига қайтарилиши аввало, Президентимиз Шавкат Мирзиёев ташаббуси билан бошланган ислоҳотлар натижасидир. Агар мамлакат раҳбари мутлақо айбсиз бўлган қанчадан-қанча фуқароларнинг яқин ўтмишимизда турли хил найранг ва фитналар оқибатида жабр кўрганлигини рўй-рост фош қилмаганида эди балки, биз адвокатларнинг меҳнатимиз бунчалик натижа бермас, суд мажлисларидаги гапларимиз ҳамон судларнинг эътиборидан четда қолиб кетаверган бўлармиди?..\nАммо шукрки, шахсан ўз мисолимда айтадиган бўлсам ҳам, сўнгги икки йил давомида илгари ноқонуний жавобгарликка тортилган 100 нафар шахсни ҳимоя қилдим ва уларга нисбатан оқлов ҳукмлари чиқарилишига эришдим!\nБироқ шуни таъкидлашим керакки, оқлов ҳукмлари асосан Олий суд судлов ҳайъати ва раёсатида, шунингдек, вилоят судларининг апелляция ва кассация инстанцияларида чиқарилмоқда. Биринчи босқич судлари эса ҳануз ўтмишда «яшаяпти», жиноят ишларини кўриш чоғида адвокатларнинг муҳим далилларини эътиборга олмаяпти, ҳукмлари юқори босқичларда бекор қилиниб, янгидан кўриш учун қайтарилган ҳоллардагина оқлашга журъат қилишмоқда. Бу ачинарли ҳолат...\nАдвокатнинг сўзларига кўра, биринчи босқич судида айрим ишлар юзасидан қонунсиз, асоссиз ва адолатсиз қарорлар қабул қилиниши фуқароларнинг ва адвокатларнинг ҳақли норозилигини келтириб чиқармоқда. Қолаверса, мазкур ҳолатлар шикоятларнинг кўпайишига ва юқори инстанция судларида иш юкламаси ортишига ҳам олиб келаётир.\n— Биринчи босқич судлари судьялари ўзларини тамомила мустақил ҳис қилишлари учун зарур чораларни кўриш лозим. Уларнинг қарорлар қабул қилишдаги масъулиятини оширишга хизмат қиладиган қўшимча цензлар белгилаш ҳам ўринли бўлур эди.\nСудларнинг ҳақиқатан ҳам мустақиллигини таъминлаш борасида яна бир муҳим масала бор — судларнинг иш юритувига келган ишларга доир ташкилий тарафлар, жумладан, иш кўриладиган кунга тарафларни (иш бўйича судланувчи, жабрланувчи, гувоҳни, даъвогар ва жавобгарни) чақириш тўлиқ равишда судга юклатилганлигини нотўғри, деб ҳисоблайман. Чунки бизнинг процессуал қонунларимиз эски совет тоталитар давридан қолиб келган қонунларга (судларга гўёки жазоловчи орган тариқасида қаралган) асосланган ҳолда қабул қилиниб келинган, аслида эса тарафлар ўз позицияларини исботлаши учун далилларини ва гувоҳларини судга ўзлари олиб келишлари керак. Шунда тарафларнинг, айниқса, судда давлат айбловини қўллаб-қувватловчи прокурор ва ҳимоячи - адвокатларнинг ҳам масъулияти ошар эди.\nЧунки тарихимизга назар соладиган бўлсак, низоларни ҳал қилувчи қозихоналарга даъвогар ва жавобгарлар келиб мурожаат қилиб, ўзларининг гувоҳларини ҳам сўроқ қилишни сўраб, адолатли қарор чиқаришни илтимос қилишган. Ғайриқонуний ҳаракатлар ёки жиноят қилган шахсларни эса қозининг олдига миршаблар олиб келиб, унинг айбини ўзларига маълум бўлган далиллари ва гувоҳлари билан исботлаб беришган.\nҲозирги тараққиёт даврида ҳам аксарият ривожланган давлатларда тарафлар суд олдида шу зайлда ўзларининг позицияларини ҳимоя қилиб келмоқда. Аммо бизнинг қонунларимизга асосланган амалиётда судлар иш юритувига келган ишларни кўришни тайинлаб, иш бўйича сўраладиганларни суд чақирув қоғози орқали чақириб олишади. Улар судга келмаган тақдирда эса уларни мажбурий тартибда судга олиб келиш учун ажрим чиқариб, ажрим ижросини ИИБ ходимларига бериб, келмаган шахсни суднинг трибунасигача мажбурлаб олиб келиб сўроққа тутади. Бу эса суднинг мустақиллигига ўз таъсирини ўтказади. Чунки бу ҳолатда сўроқ қилинадиган шахснинг назарида суд бир тарафга ўтиб кетгандай кўринади ва унинг судда бор ҳақиқатни айтишига ҳам шубҳа пайдо бўлади.\nШу сабабли судья ўз юритувида бўлган ишнинг суд муҳокамасида кўрилиш вақти ва кунини тайинлаб, тарафларга хабар бериши, тарафлар эса ўз позицияларини исботлаш учун суд муҳокамасига далил ва гувоҳларни ўзлари олиб келишлари мақсадга мувофиқ. Бундай ҳолатда судья бетараф бўлиб, барча ҳолатни юқорида туриб эшитиб, шу асосда ўз қарорини эълон қилса, унинг қарори қонуний, асосли ва адолатли бўлишига имкон яратилади.\nРеспубликамизда суд органининг нуфуз ва салоҳияти шу даражада бўлиши керакки, улар томонидан чиқарилган қарор шубҳа ва гумонлардан холи бўлсин.\n— Шу маънода, Адвокатура институтини такомиллаштириш концепциясида таклиф қилинганидек, судьяларнинг ҳар томонлама етук ва билимли бўлишлари учун қуйи инстанция суди судьялигига номзодлар учун «камида икки йил адвокатлик фаолияти билан шуғулланганлик» талабини қўйиш ўринли бўлади, деб ҳисоблайман, — дейди Зафар ака.\n“Адвокат” журналининг 2020 йил 3-сонидан олинди.


18.01.22 12:15\tmsk\nТошкентдаги Президент мактабида очиқ дарс. Ўзбекистон президенти матбуот хизмати фотосурати\nИхтисослаштирилган мактаблар Ўзбекистон Халқ таълими вазирлиги тасарруфидан чиқарилиб, Президент таълим муассасалари агентлигига ўтказилади. Бу ҳақда президент Шавкат Мирзиёев 17 январь куни бўлиб ўтган видеоселектор йиғилишида маълум қилди, деб хабар беради унинг матбуот хизмати.\n2019 йили бундай мактаблар сони 271 та бўлган бўлса, бугунги кунда республикада 790 та махсус мактаб мавжуд. 135 та мактаб тўлиқ ихтисослаштирилган ва интернат мақомига эга. Қолганларида эса фанларни чуқурлаштириб ўқитиш фақат алоҳида синфларда ташкил этилган. Мактабларнинг аксарияти (207 таси) чет тилларини чуқур ўқитишга, 126 таси математика ва физикага, 99 таси ахборот технологияларига, 87 таси кимё ва биологияга ихтисослашган.\nИхтисослаштирилган мактаблар босқичма-босқич Президент таълим муассасалари агентлиги тизимига ўтказилиши белгиланди. Янги ўқув йилидан бошлаб, Нукус шаҳри ва вилоят марказларида иккитадан, туман ва шаҳарларда биттадан мактаб танлаб олиниб, Президент таълим муассасалари агентлиги тизимига ўтказиладиган бўлди.\nПрезидент мактабларда хорижий тилларни ўргатиш сифатини танқид қилди.\n«Ривожланган мамлакатларда олийгоҳда тил ўргатмайди. Чунки талабалар ёшлигиданоқ иккита тилни билади. Биз 1-синфдан 11-синфгача чет тилини ўргатамиз. Лекин мактабни битирган болаларнинг неча фоизи шу тилда гаплаша олади?! Бунга давлатнинг қанча пули кетаяпти! Қани натижадорлик, – дея ҳақли савол қўйди Президент.\nИхтисослаштирилган мактабларда таълим сифатини ошириш учун президент бир қатор чора-тадбирларни талаб қилди, жумладан:\n👉 ўқувчиларни халқаро таълим дастурлари асосида замонавий ўқув дарсликлари билан таъминлаш;\n👉 9-синфга келиб ўқувчиларнинг камида 1 та хорижий тил бўйича миллий ва халқаро сертификат олишларини таъминлаш;\n👉 юқори синф ўқувчиларининг бевосита корхоналарда амалиёт ўташи тизимини жорий этиш;\n👉 мактабларга ихтисослигидан келиб чиқиб Фанлар Академияси илмий-тадқиқот институтлари ва олийгоҳларнинг кафедраларини бириктириш.\n«Ихтисослашган мактаблар таълим, илм ва амалиётни ўзига қамраб олган ягона кластер доирасида фаолият юритиши керак», — деди Мирзиёев.\nПрезидент мамлакат иқтисодиёти олдига жорий йилда экспорт ҳажмини 14 миллиард долларга, 2025 йилга бориб 30 миллиард долларга, ялпи ички маҳсулот ҳажмини 100 миллиард долларга етказиш бўйича улкан мақсадлар қўйилганини эслатиб ўтди.Бундай натижаларга эришиш учун билимли кадрлар зарур.\n«Таълим тизимини «оёққа қўймас» эканмиз, ислоҳотлар амалга ошмайди. Буни битта вазирлик ёки агентлик ҳам қилолмайди. Бунга бутун халқимиз, жамиятимиз маҳкам киришиши керак. Нажотимиз мактабда, нажотимиз таълимда, нажотимиз билимда, – дея таъкидлади Шавкат Мирзиёев.


Суратда: (чапдан) профилактика инспектори Отабек Жамолов, профилактика катта инспектори Акмал Болтаев, "Варахша" МФЙ раиси Ўғи¬лой Саидова, маҳалла фаоли Абдуҳафиз Изомовлар тадбир пайтида. Сергей ПОЛЕТАЕВ олган сурат.\nЖиноятчиликнинг олдини олиш ва профилактика куни муносабати билан Бухоро шаҳрида ҳам кенг миқёсли тадбирлар амалга оширилмоқда. Бу ҳуқуқбузарликларнинг олдини олиш, жиноятчиликка қарши курашиш, жа¬моат тартибини сақлаш, фуқароларнинг ҳақ-ҳуқуқларини ишончли ҳимоя қилиш, жамоатчилик билан алоқаларни янада мустаҳкамлаш борасидаги ишларни янги босқичга кўтаришга хизмат қилаётир.\n—Ҳудудимизда 5 та маҳалла фуқаролар йиғини бор,—дейди биз билан суҳбатда шаҳардаги 3-сон милиция таянч пункти профилактика катта инспектори, майор Акмал Болтаев.—Мен фаолият кўрсатаётган "Варахша" маҳалла фуқаролар йиғини ҳудудида 17 та кўп қаватли уй бўлиб, уларда 4800 нафар аҳоли истиқомат қилади. Ҳудудда хавфсизликни таъминлаш, аҳолининг паспорт тизими қоидаларига риоя этишларига эришиш, жамиятда қонун устуворлиги, тинчлик-осойишталик ва тотувликни қарор топтириш каби масалалар доимий диққат марказимизда. Профилактика куни муносабати билан ўтказилган тадбир чоғида Жиззах вилоятидан келиб, шаҳардаги Пиридаст¬гир кўчасидаги 7/8-уйнинг 156-хонадонида рўйхатдан ўтмасдан ноқонуний яшаётган Г. исмли аёл МЖтКнинг 223-моддаси 1-қисми билан энг кам ойлик иш ҳақининг 3 баравари миқдорида жаримага тортилди ҳамда вилоятдан чиқариб юборилди.\nКуни-кеча шу кўчада яшовчи Файзуллинлар оиласида жанжал чиққани хусусида хабар топдик.1979 йилда ¬туғилган, ҳеч қаерда ишламайдиган М. Файзуллин ичиб, маст ҳолатда ота-онаси билан жанжаллашган. Афсуски, бу биринчи марта эмас. Ҳар гал йигит билан тушунтириш ишлари олиб борсак-да, натижа бўлмаяпти. Бир неча жойдан иш топиб бердик ҳам. Аммо ишламайман деб туриб олди. Уйдагилари ҳам унинг ичиши ва жанжалларидан безишган. Ўрганишлар асносида М.Файзуллинни алкоголизмдан мажбурий равишда даволанишга юбориш учун жиноят ишлари бўйича шаҳар судига тақдимнома киритдик.\nТаъкидлаш жоизки, сўнгги икки ҳафтада олиб борилган саъй-ҳаракатлар туфайли ҳудудда жиноятлар содир этилмади.


Яна карантин... Кўпчилик бундан бироз оғринса-да, лекин ўзингизни эҳтиёт қилишингиз учун бу зарур. Демак, биз карантин даврида ижод қилаётган рассомларимиз ижоди билан таништиришда давом этамиз. Бугунги суҳбатдошимиз кўпчилик яхши танийдиган, ижтимоий тармоқлар саҳифаларида ижод намуналарини жойлаб келаётган рассомларимиздан бири Шавкат Музаффар бўлади.\nШавкат Музаффар (Туропов) – 1968 йилда Тошкент шаҳрида туғилган. Тошкент Архитектура ва қурилиши институтини тамомлаган. Ўзбекистон Бадиий Ижодкорлар уюшмаси аъзоси. “Олтин қалам” Миллий мукофоти совриндори.\n-Шавкат ака, авваламбор, биз билан суҳбатга бажонидил рози бўлганингиздан мамнунмиз. Суҳбатимизни ижодга, қолаверса, рассомчиликка қандай кириб келганингиздан бошласак.\n- Ижодга кириб келишим бу аввало оилавий муҳит, тўғрироғи тошкентлик ижодкорлар оиласида дунёга келишимдан бошланган деб биламан. Ижод завқи, илҳом авваламбор яратганнинг суюкли бандаларига буюк инояти, қолаверса, отам камтар шоир ва журналист Музаффар Туроб ва бобом маорифчи - жадидчилик ҳаракатининг вакилларидан бири Туроб Ғуломнинг ижодкор бўлишимда ҳиссалари катта. Бобом менга Шавкат деб исм қўйган. Отам ва онам масъулиятли давлат ишларида банд бўлганлари учун дастлаб тарбиям билан бобом ва бувим шуғулланишган. Бобом ўз замонасининг маърифатпарварларидан бўлиб, ёшлик чоғларида жадидчилик ҳаракатига қўшилган ва бунинг учун кўп тазйиқларга учраган, ҳар томомлама зиёли, нозик таъб инсон бўлганлар. Дастлаб эски мактаб, мадраса, кейинчалик тузем мактабларида ўқиганлар, кейинчалик шўъро замонида ўзбек халқи маорифи учун хизмат қилганлар, 1930-йилларнинг иккинчи ярмида Шаҳрисабзда маориф инспектори ҳам бўлиб ишлаганлар. Араб, форс ва рус тилларини мукаммал билар, адабиёт, мусиқа ва тасвирий санъатдан яхши хабардор эдилар. Яхши дутор чалар ва расм чизардилар. Жуда кичиклигимдан ёнларига ўтириб, ҳайвонлар расмини чизишни ёқтирар эдим. Бу севимли машғулот аста-секин ҳаётим мазмунига айланиб борди. Бобом мен билан трамвайга ўтириб, Тошкентнинг Эски Жўва бозорини айлантирар, Шайх Ҳованди Тоҳур, Шайх Зайниддин бобо каби муқаддас жойларни зиёрат қилдирар, шаҳар марказига олиб борар, чодирли циркларни, қўғирчоқ театрини, вокзалларни, поездларни, аэропортни кўрсатар эдилар. Кечалари Кўкчадаги ҳовлимизнинг болахонасида “Минг бир кеча”, “Ўзбек халқ эртаклари”даги дев, жин, парилар, баҳодирлар ҳақида образли, таъсирчан қилиб эртаклар ўқиб берар, бир сўз билан айтганда, оқу-қорани танитар, қалбимга эзгулик, одамийлик уруғини сепар эдилар. Албатта, бобомнинг бу меҳнати бесамар кетмади. Кейинчалик буларнинг ҳаммаси каминада шарқона руҳият, дунёқараш шаклланишига сабаб бўлди ва миллий қадриятлар ижодимнинг моҳиятига айланиб борди.\n- Рассомнинг серқирра эканлиги яхшими ёки фақат бир йўналишда кетиб, шуни маҳкам ушлаш керакми? Сиз қайси жанрларда ижод қиласиз?\n- Мен учун рассом биринчи галда файласуф, фикрловчи инсон бўлиши лозим. Назаримда, рассом ижодининг серқирра бўлиши ёки бир йўналишда кетишининг аҳамияти йўқ. Ҳар бир ижодкор ўзининг дунёқараши, ҳаётий позициялари, маънавий оламидан, истеъдоди, имконияти ва салоҳиятидан келиб чиқиб ижод қилади. Муҳими, унинг ижоди унинг ўзига ва санъат ихлосмандларига бир нарса бера олсин, ҳаётда изи қолсин. Айта оладиган янги сўзи, фикри бўлсин. Ўзимга келсак, маълумотим бўйича меъморман. Мен учун меъмор – биринчи галда рассом. Рассом бўлмасдан меъмор бўлиш мумкин эмас, деб ўйлайман. Эсимни танибманки, расм чизаман. Мактаб йиллари тўгаракларга бордим, кейинчалик тайёрлов курслари... Институтда тасвирий санъатдан забардаст устозлар Сафо Муҳамедов, Баҳодир Йўлдошев, Зайниддин Фахриддинов, Юсуф Гусейинов каби рассомлардан сабоқ олганман. Рассомчиликда графика, рангтасвир, карикатура, ҳаттотлик каби турлари билан шуғулланаман.\nПросмотров 133 Рейтинг 24 Понравилась новость?


Жамоат намозининг фарзлиги ва унинг фазли ҳақидаги боб – Islom Nuri\nЖамоат намозининг фарзлиги ва унинг фазли ҳақидаги боб\nИсломнинг энг катта шиор (маросим, белги)ларидан бири намозларни масжидларда жамоат бўлиб ўқишдир. Беш вақт намозни масжидда ўқиш энг улуғ тоат ва энг катта ибодат эканига мусулмонлар иттифоқ қилганлар.\nАллоҳ таоло бу умматга маълум вақтларда жамланишни машруъ қилди. Жумладан:\n– Бир кеча-кундуз мобайнида беш маҳал йиғилиш. Яъни, мусулмонлар беш вақт намозни жамоат билан ўқиш учун масжидларга йиғиладилар.\n– Ҳафтада бир марта йиғилиш. Яъни, ҳафтада бир кун жумъа намозига йиғиладилар ва бу йиғилиш беш вақт намозга йиғилишдан кўра каттароқ бўлади.\n– Бир йилда икки марта йиғилиш. Яъни, йилда икки бор ҳайит намозлари учун йиғиладилар ва бу йиғилиш жумъа намозига йиғилишдан кўра анча катта йиғилиш бўлади. Унда бутун шаҳар ё қишлоқ аҳли йиғилади.\n– Бир йилда бир марта йиғилиш. Бу Арафотда туриш учун йиғилиш бўлиб, унда икки ҳайит жамоатидан катта йиғилиш ҳосил бўлади, бу йиғилишга жаҳоннинг ҳамма жойидан мусулмонлар келадилар.\nИсломдаги ушбу улкан йиғилиш ва тўпланишлар мусулмонларнинг манфаатлари учун машруъ қилинган бўлиб, булар воситасида ўрталарида яхшилик, раҳм-шафқат, меҳр-мурувват алоқалари тикланади, бир-бирларига нисбатан меҳр-муҳаббат ва оға-инилик туйғулари пайдо бўлади, мусулмонлар бир-бирларининг аҳволлари билан танишадилар, беморларнинг ҳолларидан хабар оладилар, жанозаларда иштирок этадилар, бечораларга ёрдам қўлини узатадилар. Бу йиғилишлар орқали мусулмонлар ўз куч-қудратларини ҳис қиладилар, кофир ва мунофиқ душманларини ҳасад ўтида жизғанак қиладилар, ўз ораларида инсон ва жин шайтонлари томонидан тўқилган фитна, адоват ва кўролмаслик тўрларини узиб ташлайдилар, қалбларнинг улфатлашуви ҳамда яхшилик ва тақво устида жамланиши ҳосил бўлади. Зеро, Пайғамбар соллаллоҳу алайҳи ва саллам: «Ихтилоф қилманглар, қалбларингиз ҳар хил бўлиб қолади», деганлар (Имом Муслим (432) Абу Масъуд ал-Бадрий розияллоҳу анҳудан ривояти).\nЖамоат намозининг фойдаларидан – жоҳилга таълим бериш, ажрни кўпайтириш, мусулмон киши мусулмон биродарларининг солиҳ амаллар қилаётганларини кўриб, улардан ўрнак олиши ҳосил бўлади.\nРасулуллоҳ соллаллоҳу алайҳи ва саллам: «Жамоат намози ёлғиз кишининг намозидан йигирма етти даража ортиқдир», деганлар (Бухорий (645), Муслим (650) Ибн Умар розияллоҳу анҳумодан ривоят қилганлар). Бир ривоятда: «йигирма беш даража ортиқ», деганлар. (Бухорий (646) Абу Саид розияллоҳу анҳудан, Бухорий (647) ва Муслим (649) Абу Ҳурайра розияллоҳу анҳудан ривоят қилганлар).\nЖамоат намози эркакларга муқимликда ҳам, сафарда ҳам, омонлик ҳолатда ҳам, хавф-хатар ҳолатида ҳам фарзи айндир. Бунга Китобу Суннат, мусулмонларнинг асрлар оша қилиб келаётган амали далилдир.\nШу сабабдан масжидлар обод бўлиб келаётир, улар учун имом ва муаззинлик вазифалари тайинланган, баланд овозда: «Ҳайя алас-солат, ҳайя алал-фалаҳ» деган нидолар янграб турибди.\nАллоҳ таоло хавф-хатар ҳолатида ҳам жамоат билан намоз ўқишга буюрган: «(Эй Муҳаммад соллаллоҳу алайҳи ва саллам), қачон сиз (жанг майдонида) мўминлар орасида бўлиб, уларга имом бўлган ҳолда намоз ўқимоқчи бўлсангиз, улардан бир тоифаси қуролланган ҳолларида сиз билан намозга турсинлар. Бас, қачон сажда қилишгач (яъни намознинг бир ракаатини ўқиб бўлишгач), орқаларингга бориб, (сизларни қўриқлаб) турсинлар ва ҳали намоз ўқимаган бошқа тоифа келиб сиз билан бирга намоз ўқисинлар. Улар ҳам эҳтиёт чораларини кўриб, қуролланиб олсинлар» (Нисо: 102). Ушбу ояти карима жамоат намозининг нақадар қаттиқ вожиблигига (яъни, фарзлигига) далил бўлади. Чунки, мусулмонларга хавф-хатар ҳолида ҳам жамоат намозини тарк қилишга рухсат берилмади. Агар фарз бўлмаганида эди, унинг соқит бўлишига энг муносиб узр хафв-хатар узри бўлган бўлар эди. Чунки, хавф намозидаги жамоат намознинг бир талай фарзларини тарк қилади. Агар фарз бўлмаса эди, ушбу жамоат туфайли бир неча фарзлар тарк қилинмаган бўларди.\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам: «Мунофиқларга энг оғир намоз – хуфтон ва бамдод намозларидир. Агар бу икки намозда қандай савоб борлигини билишганида эди, эмаклаб бўлса-да келган бўлишар эди. Хоҳлардимки, буюрсам, намозга такбир айтилса, сўнгра бир кишини ўрнимга одамларга намоз ўқиб беришга буюрсам, – ўзим эса – ўтин кўтарган одамлар билан биргаликда жамоат намозига келмаётган кишиларнинг уйларига бориб, устларидан ёқиб юборсам», дедилар (Бухорий (644), Муслим (651, 652) ривоят қилганлар).\nҲадис жамоат намозининг фарзлигига икки томонлама далил бўлади:\n1) Расулуллоҳ соллаллоҳу алайҳи ва саллам жамоат намозидан қолган кишиларни мунофиқ деб санадилар. Суннатни тарк этган киши мунофиқ деб саналмайди. Демак, улар фарзни тарк қилган бўладилар.\n2) Расулуллоҳ соллаллоҳу алайҳи ва саллам уларни жамоатни тарк қилишлари учун жазолашни истаганлар. Жазо эса вожибни тарк қилиш учун бўлади. Ушбу жазони қўллашларига эса уйлар ичида жамоатга чиқишлари вожиб-фарз бўлмаган аёллар ва ёш болалар ҳам борлиги монеълик қилганди.\nАбу Ҳурайра розияллоҳу анҳу ривоят қилган ҳадисда айтилишича, кўзи ожиз бир одам: «Ё Расулаллоҳ, мени масжидга етаклаб келадиган одамим йўқ» деб, Расулуллоҳ соллаллоҳу алайҳи ва салламдан уйида намоз ўқишга рухсат сўради. Расулуллоҳ соллаллоҳу алайҳи ва саллам унга рухсат бердилар. Эндигина бурилиб кетаётган эди, ул зот уни чақирдилар ва: «Намозга айтиладиган азонни эшитасизми?», деб сўрадилар. «Ҳа», деб жавоб берди. «Ундай бўлса ижобат қилинг (яъни, жамоатга келинг)», дедилар (Имом Муслим (653) ривояти). Расулуллоҳ соллаллоҳу алайҳи ва саллам у одамдаги қийинчиликни билганлари ҳолда азонга ижобат қилишга ва жамоатга ҳозир бўлишга буюрдилар. Бу эса жамоат намозининг фарзлигига далолат қилади.\nЖамоат намозининг фарз экани умматнинг илк давридан бошлаб мусулмонларга маҳкам ўрнашган эди.\nИбн Масъуд розияллоҳу анҳу айтадилар: «Дарҳақиқат, (Расулуллоҳ соллаллоҳу алайҳи ва саллам даврларида) жамоат намозидан фақатгина мунофиқлиги ҳаммага маълум бўлган мунофиқларгина қолар эди. Ҳатто, битта одамни икки киши суяб олиб келишиб, сафга турғизишарди» (Имом Муслим (654) ривояти.\nБу нарса жамоатнинг фарзлиги Расулуллоҳ соллаллоҳу алайҳи ва салламнинг асҳобларида мустаҳкам ўрнашган эканига далолат қилади, буни эса улар фақат Расулуллоҳ соллаллоҳу алайҳи ва саллам томонларидан билганлар. Маълумки, мунофиқлардан бошқа ҳеч ким қолмайдиган ҳар қандай иш фарз амал саналади.\nИмом Аҳмад ва бошқалар ривоят қилган ҳадисда айтилади: «Аллоҳнинг нидо қилувчиси «Нажотга келинглар» деб намозга чақираётганини эшитиб туриб, унга ижобат қилмаслик жафо устига жафо, куфр ва мунофиқликдир» (Аҳмад (3/439, №15627), Табароний «Ал-кабир»да (20/183, №394) Муоз ибн Анас розияллоҳу анҳудан ривоят қилганлар).\nРасулуллоҳ соллаллоҳу алайҳи ва саллам: «Аллоҳнинг қўли жамоат билан бирга, (жамоатдан) айрилган одам дўзахда ёлғиз қолади», деганлар (Имом Термизий (2166, 2167) Ибн Аббос ва Ибн Умар розияллоҳу анҳумдан ривояти).\nИбн Абос розияллоҳу анҳумодан кечалари намозда қоим, кундузлари рўзадор бўлувчи, бироқ жумъа ва жамоатга келмайдиган одам ҳақида сўралганда: «У дўзахда» деб жавоб берганлар (Ибн Аби Шайба (1/480, №5540) ривояти).\nАллоҳ таолодан офият ҳамда ҳақни билиб, унга эргашишга муваффақ этишини\nсўраймиз, У эшитувчи ва ижобат қилувчи Зотдир.


Олимлар коронавирус пандемияси «айбдорлари»ни маълум қилди - Zamin.uz\nЭслатиб ўтамиз, Украина, Канада, Чехия, Австрия ва Грузияда коронавируснинг иккинчи тўлқини бошлангани хабар берилган. Буюк Британияда COVID-19 билан боғлиқ вазият баҳордаги кўрсаткичга қайтмоқда. Бир ойдан бери туристлар учун очиқ бўлган Туркияда коронавирус тарқалиши яна авж олган. Москвада кексаларни уйда қолишга, иш берувчиларни эса ходимларини масофадан ишлашга ўтказиш сўралган. “Замин” янгиликларини “Одноклассники”да кузатиб боринг\nДунёда коронавирус эпидемияси чекинмоқда\n29-08-2020, 16:20, Дунё


«Дайди ўғилнинг қайтиши» — Сергеев яна «Пахтакор»да\n«Дайди ўғилнинг қайтиши» — Сергеев яна...\n06.07.2018 18:13 0 4488\nҲужумчи Игорь Сергеев фаолиятини яна «Пахтакор»да давом эттиради. Бу ҳақда клуб расмий сайти хабар бермоқда.\n«Пахтакор» футбол академияси тарбияланувчиси бўлган Игорь Сергеев қисқа муддатли танаффусдан сўнг яна ўзи учун қадрдон саналган клуб сафига қайтди. Бугун у «Пахтакор» билан 2018 йил охиригача шартномага имзо чекди.\nСергеев ҳозирга қадар тошкентликлар сафида уч бор Ўзбекистон чемпионлигини қўлга киритиб, бир марта чемпионат тўпурарига айланган. Чемпионатларда жамоа учун 121 учрашувда 64 гол муаллифига айланган.\nПахтакор Игорь Сергеев\nСпорт 05/01, 17:11\n«Пахтакор» Туркияда Европа клублари билан ўйнайди\nСпорт 05/01, 22:05\nСнейдер «Пахтакор»га қарши ўйнаши мумкин\nСпорт 08/01, 09:32\n«Пахтакор» биринчи назорат учрашувида йирик ҳисобда ғалаба қозонди


«Портсмут»нинг собиқ директори: «Лестер»нинг «сапчиш»лари АПЛда нимадир ўзгараётганини билдирмайди\n15:29 / 11.05.2016\nАнглиянинг «Портсмут» клуби собиқ директори Роман Дубов АПЛда «Лестер»нинг чемпион бўлиши борасида ўз фикрлари билан ўртоқлашди.\n«Лестер» чемпионликка эришгани орқасидан қарийб 190 миллион евро ишлаб олди, аммо тахминан шунча миқдорда маблағ клубнинг амалдаги хўжайинлари томонидан олти йил ичида сарф этилди. Албатта, бу катта миқдорда пул, аммо барибир бу жамоанинг премьер-лигадаги кучли 5-6 жамоа орасидан муқим жой эгаллаб туриши учун етарли бўлмайди.\nБундан ташқари, «тулкилар» кучли инфраструктурага эга жамоа саналмайди. Уларнинг академияси ҳаттоки АПЛнинг энг кучли ўнталигига ҳам кирмайди. Ҳали болалар-ўсмирлар футболи учун жуда кўплаб сарф-харажатлар қилиниши керак. «Лестер» бу пулларни қўлга киритгач, қандай бошқарув йўлини танлайди, билмайман. Балки улар чемпионлар лигаси йўлланмасини берувчи тўртликдан жой олиш мақсадида улкан харидларни ҳам амалга ошириши мумкин.\nҲозирда АПЛ етакчи ва ўртамиёна жамоалари ўртасидаги тафовут аср бошидаги каби фалокатли даражада эмас. Лига футболчиларининг даражаси тенглашиб бормоқда. Бу эса инглиз футболида ким ғалаба қозонишини айтиш қийинлиги жиҳати билан ҳам эътиборни жалб қилишда давом этади. Аммо бу ерда етакчи бўлиш учун топ-клубларда мавжуд — скаут хизмати, академия, тижорат структуралари яхши ишлаши керак. Шу томондан олиб қараганда кичик жамоалар етакчилардан ортда қолишда давом этмоқда. Шунинг учун ҳам «Лестер»нинг чемпионлиги лигада етакчиларнинг алмашаётганини билдирмайди.\n«Сандерленд» ва «Манчестер Юнайтед» даромадларини солиштириб бўлмайди. Улар ўртасидаги фарқ қисқараётган бўлсада, барибир бу оралиқ тафовут сезиларли даражада бўлиб қолаверади. «Лестер»нинг «сапчиш»лари ниманидир ўзгартира олади деб ўйламайман. Тўғри, улар жуда кўп жамоалар учун умид бағишлашди, бироқ яқин йилларда Англия чемпионатида етакчи жамоаларнинг ўзгаришини кутишдан фойда йўқ.\nКатта клублар ўз жойида қолишади — булар «Арсенал», «Манчестер Сити», «Манчестер Юнайтед», «Челси», «Ливерпуль», кейин эса «Тоттенҳэм», – дея гапириб ўтган Дубов «Известия»га берган интервьюсида.


Қизларни ёмон кўрса нима бўлади? 28.10.2017\nАссалому алайкум. Мен синглимни кўп койиман. Бувим: “Қиз болани ёмон кўрмагин. Амакинг ҳам қиз болани, синглисини ёмон кўргани учун Худо унга учталаб қиз берди”, дедилар. Бундай гапларга ишониш мумкинми?\nВа алайкум ассалом. Кимга қанча фарзанд, кимга ўғил, кимга қиз бериши Аллоҳнинг иродасига боғлиқ, банданикига эмас. Баъзи гуноҳлар сабаб фақат қиз фарзанд кўриш ҳақида бирон нарса айтилмаган. Аммо Ислом динида қизларга кўпроқ эътиборли бўлишга тарғиб қилинади. Сабаби жоҳилият даврида қизларга жуда ёмон муносабатда бўлишган, ҳатто қизлар тириклайин кўмилган. Ислом динида бу эътиқод ва амалларга қарши чиқиб, мусулмонларни қизларга яхши муносабатда бўлишга, қиз фарзандли бўлганда хафа бўлмасликка, аксинча хурсанд бўлишга чақирилган.\nАссалому алайкум. Мен синглимни кўп койиман. Бувим: Қиз болани ёмон кўрмагин. Амакинг ҳам қиз болани, синглисини ёмон кўргани учун Худо унга учталаб қиз берди, дедилар. Бундай гапларга ишониш мумкинми?


12:48 13 Август 2020\n20:34 16.02.2017 Ҳавола олиш\nШу йилнинг 1 мартидан Ўзбекистондаги чакана савдо ва хизмат кўрсатиш соҳасидаги барча тадбиркорлик субъектларида терминаллар бўлиши мажбурий ҳисобланади. Бу Ўзбекистон Республикаси президенти Шавкат Мирзиёевнинг тегишли қарорида белгилаб қўйилган\nТОШКЕНТ, 16 фев — Sputnik. Ўзбекистонда 1 мартдан терминалсиз савдо қилиш ва пулли хизмат кўрсатиш тақиқланади.\nШу йилнинг 1 мартидан Ўзбекистондаги чакана савдо ва хизмат кўрсатиш соҳасидаги барча тадбиркорлик субъектларида терминаллар бўлиши мажбурий ҳисобланади. Бу Ўзбекистон Республикаси президенти Шавкат Мирзиёевнинг тегишли қарорида белгилаб қўйилган, деб хабар қилди кун.уз нашри.\nБарча савдо нуқталарини терминаллар билан таъминлашни жадаллаштириш мақсадида терминаллар қисқа муддатда етказиб берилиб, тадбиркорлик субъекти ариза топширган кундан 3 кун ичида рўйхатдан ўтказилади.\nШунингдек, пластик карточкалар орқали тўлов қилмоқчи бўлган харидорларга юқори нархлар белгиланишига йирик миқдордаги жарималар белгиланади. Агарда чакана савдо ва хизмат кўрсатиш соҳасидаги тадбиркорлик субъектлари нақд ёки карта орқали ҳисоб-китоб қилиш шаклига қараб нархларни сунъий равишда оширса ёки туширса, бунинг учун энг кам иш ҳақининг 30 баравари миқдорида жарима қўлланади.\nДавлат солиқ қўмитасига 10 кун ичида чакана савдо ва хизмат кўрсатиш объектларида терминаллар мавжудлиги, назорат-касса машиналаридан фойдаланиш, талон ва чекларнинг берилиши, нақд пул тушумини тўлиқ ҳажмда топшириш масалалари, нархлар сунъий оширилмаётгани ёки туширилмаётгани бўйича текширувлар ўтказиш вазифаси юкланган.\nШу билан биргаликда бу шаклдаги текширувлар Назорат органлари фаолиятини мувофиқлаштириш бўйича Республика комиссиясининг махсус рухсатини талаб этувчи солиқ текшируви ҳисобланмайди.\nПенсияни пластикка ўтказиш йўли билан ҳам олиш мумкин - Марказий Банк\nМарказий банк терминалларни ижарага бериш ва улардан тадбиркорлик субъектлари томонидан фойдаланилиши механизмларини қайта кўриб чиқиш ҳамда янада қулай шароитларни яратиш топшириғини олган.\nБундан ташқари, тадбиркорлик субъектлари истеъмол эҳтиёжлари ва ишлаб чиқариш фаолиятини рағбатлантириш ҳамда нақд пулсиз ҳисоб-китоб тизимини ривожлантириш мақсадида Марказий банкка халқаро амалиётдан фойдаланиб, аҳолини пластик карточкалардан фойдаланган ҳолда қисқа муддатли кредитлашнинг замонавий механизмларини кенгайтириш бўйича комплекс чора-тадбирларни ишлаб чиқиш ва тасдиқлаш вазифаси топширилган.\nнақд пул, пластик карта, терминал, Ўзбекистон\n12:09 Тилак тилаш вақти: ўзбекистонликлар “юлдузлар ёмғири”ни кузатишлари мумкин\n11:44 Андижонда ишсиз ёшларнинг 74,7%и иш жойига эга бўлди\n11:33 Журналист Бобомурод Абдуллаев Қирғизистонда ҳибсга олинди


Роскачество рейтинги: энг зўр смартфон – бултурги флагман, энг қиммати эса атиги 4-ўринда! - Terabayt.Uz\nРоскачество рейтинги: энг зўр смартфон – бултурги флагман, энг қиммати эса атиги 4-ўринда!\nРоссия Федерациясининг сифат назоратига ихтисослашган «Роскачество» ташкилоти дунёдаги энг зўр ўнта смартфон рейтингини янгилади. Олдин бу рўйхат 160 моделдаги қурилмани ўз ичига олар эди, энди улар сафига яқинда чиққан 27 хил русумдаги телефон ҳам қўшилган.\nЎҚИНГ: Энг оммабоп 10 смартфон (50-ҳафта)\n«Роскачество» мутахассислари фикрича, дунёдаги энг кучли смартфонлар ўнталиги қуйидагича:\nКўриб турганингиздек, Apple’нинг энг қиммат iPhone 12 Pro Max смартфони унинг бултурги iPhone 11 Pro Max моделидан ҳам, Samsung компаниясининг Galaxy Note 20 Ultra ва ҳатто ўтган йилги Galaxy S10+ флагманидан ҳам пастда!\nИшлаб чиқарувчилар кесимида қарасак, кучли ўнталикдаги нақ олтита (шу жумладан – биринчи) ўринни жанубий кореялик гигантнинг маҳсулотлари эгаллаган. Қолган поғоналарда купертиноликларнинг учта айфони, OnePlus’нинг битта флагмани жойлашган.\n«Роскачество» ушбу рейтингни тузишда нималарга асослангани, ҳар бир моделнинг тест натижалари ҳақида батафсил билишни истасангиз, ушбу ҳавола орқали унинг сайтидаги тегишли саҳифага ўтишингиз мумкин.\nЎҚИНГ: Master Lu’дан иккита рейтинг: Ноябрда чиққан энг қудратли ҳамда энг равон ишловчи смартфонлар\n#Apple #Apple iPhone #OnePlus #Samsung #Android смартфон #смартфонлар #«Роскачество» #Samsung Galaxy S10 Plus #Apple iPhone 11 Pro Max #Apple iPhone 12 Pro Max


Жума сураси тафсири | Azon.uz - Ахборот-таҳлилий портал\n5637 06:00 26.02.2020\n«Эй иймон келтирганлар! Жума кунидаги намозга чорланган пайтда Аллоҳнинг зикрига шошилинг ва савдони қўйинг. Агар билсангиз, ана шу ўзингиз учун яхшидир» (9-оят).\nЖума куни ҳафта кунлари ичида энг фазилатлиси ҳисобланади. Набий алайҳиссалом: «Қуёш чиқиб турган кунларнинг энг яхшиси жума кунидир. Ўша куни Одам яратилган, жаннатга киритилган, жаннатдан чиқарилган. Қиёмат ҳам жума куни қоим бўлади», – деганлар.\nОятдаги «намозга чорланган пайтда»дан мурод имом минбарга чиққандан сўнг айтиладиган иккинчи азондир. Набий алайҳиссалом вақтларида, Абу Бакр Сиддиқ билан Умар Форуқ даврларида жумага фақат бир марта азон айтилган. Ҳазрати Усмон халифа бўлганларидан сўнг шаҳар кенгайиб, одам кўпайганда, у киши бозордаги ўзларининг Завро номли ҳовлиларида ҳам яна бир марта азон айтишни ташкил қилганлар. Уни эшитиб, кишилар масжидга юзланганлар. Кейин имом минбарга чиққанда жуманинг ҳақиқий азони айтилган. Ушбу оятдаги ҳукмлар ҳам мана шу иккинчи азонга тааллуқлидир.\n«Эй иймон келтирганлар! Жума кунидаги намозга чорланган пайтда Аллоҳнинг зикрига шошилинг ва савдони қўйинг».\nХудди шу оят билан мусулмонларга жамоат билан ўқиладиган икки ракъатли жума намози фарз қилинди. Унинг вақти – пешин намозининг вақти. Яъни жума куни пешин намози ўрнига жамоат билан жума намози ўқилади.\n«…ва савдони қўйинг…» деган фармонига асосан жума куни иккинчи азондан бошлаб, намоз ўқиб бўлингунча вақтда савдо-сотиқ билан шуғулланиш ҳаром қилинган.\n«Агар билсангиз, ана шу ўзингиз учун яхшидир».\nЎша фойдалар қуйидагилар:\n1. Жамоат намози вақтида мусулмонлар бир-бирлари билан танишадилар, ораларидаги фарқлар йўқолади. Давлат бошлиғи оддий фуқаро билан, бой камбағал билан, оқ танли қора танли билан бир сафда туриб, бошини ерга қўйиб, сажда қилади, яъни жамоат намозида ўзаро тенглик ғояси ҳаётга татбиқ қилинади.\n2. Озода кийинган, хушбўй атирлар сепган катта-кичик барчанинг бир сафда туриб, катта жамоат билан намоз ўқиши Исломнинг фазлини кўз-кўз қилади. Кишиларга ўз таъсирини ўтказади.\n3. Жума намозида доимо хутба – ваъз, насиҳат бўлади. Кишилар яхшиликка даъват қилинадилар ва ёмонликдан қайтариладилар. Умуман, мусулмонларга керакли барча мавзулар баёни бўлади.\n4. Кўпнинг дуоси кўл, деганларидек, жума куни кўпчилик биргаликда хайр-барака тилаб, дуолар қилади. Бунинг устига, Аллоҳ таоло жума кунига дуолар қабул бўладиган соатни жойлаган. Набий алайҳиссаломнинг кўпгина ҳадисларида жумага ғусл қилиб, ювиниб, хушбўй нарсаларни сепиб бориш тавсия қилинган. Жума намозини узрсиз қолдириш эса жуда катта гуноҳ ҳисобланади.\nҚуръон Тафсир Оят Жума Махсус Илм\n2106 18:10 23.11.2021\n1807 17:59 20.11.2021\n4182 22:21 13.11.2021\n1141 21:05 09.11.2021\n1573 08:05 08.11.2021\n676 10:10 30.10.2021


Коронавирусдан ҳимоя қилувчи медальон кашф этилди - Zamin.uz\nКоронавирусдан ҳимоя қилувчи медальон кашф этилди\nФранцияда чивинлар ва безгакка қарши курашга ихтисослашган компания мутахассислари одамни нафақат ҳашаротлар, балки вируслардан ҳам ҳимоя қиладиган қурилмани ихтиро қилишди ва синовдан муваффақиятли ўтказишди.\n«Ҳашаротлар одатда бизни ҳид орқали топишади. Унинг тарқатувчиси ҳисобланган молекулалар кучсиз электр майдони ёрдамида чекиниши мумкин. Медальон кўринишидаги мослама айнан уни юзага келтиради», — дея маълум қилишди компаниядагилар.\nКоронавирус пандемиясига қарши кураш доирасида ишлаб чиқувчилар ўзларининг қурилмаларига озгина ўзгартириш киритишга қарор қилишди. Улар медальонга номи сир сақланаётган қандайдир минерал ва ҳавони озонловчи аппаратни қўшдилар. Энди у ҳаводаги вирусларни, шу жумладан, SARS-CoV-2ни ҳам чекинтиради.\n«Le Parisien» нашрининг ёзишича, қурилма аллақачон Париждаги Пастер институтида синовдан ўтказилди. Қурилма ёпиқ жойда 10 дақиқада ҳавони 94 фоиз вирус штаммларидан тозалаган. Оммавий ишлаб чиқариш маъқулланган бўлиб, ҳозирда медальонга талаб ошмоқда. “Замин” янгиликларини “Twitter”да кузатиб боринг\nЯнгиликлар » Технология » Коронавирусдан ҳимоя қилувчи медальон кашф этилди


Жанубий Корея президенти мамлакатда ядро қуролини жойлаштиришга қарши\n17:51 / 14.09.2017\nКорея Республикаси президенти Мун Чжэ Ин мамлакатда КХДР таҳдиди туфайли ядро қуролини жойлаштиришга қарши чиқди. У бу ҳақда CNN телекомпаниясига берган интервьюсида маълум қилган.\n"Мен Жанубий Корея ўз ядро қуролига эга бўлиши ёки КХДР таҳдиди туфайли тактик ядро қуролини жойлаштириши керак, деган фикрларга қўшилмайман", - дея Жанубий Корея президентининг сўзларини келтиради CNN. Унинг фикрича, бу “Шимоли-Шарқий Осиёда ядро қуроли бўйича пойгага олиб келади”.\nТелекомпания маълумотларига кўра, давлат раҳбари Жанубий Корея КХДР ҳаракатлари фонида “ўзининг ҳарбий салоҳиятини ривожлантириши” кераклигини таъкидлаб ўтди.\nШунингдек, Мун Чжэ Иннинг маълум қилишича, қўшни давлат нотўғри танловни амалга ошираётганлиги туфайли ташвишда.\n"КХДР жуда нотўғри қарорларни қабул қилишда давом этмоқда, ҳамда мен буни кузатаётганимдан жуда қайғудаман, - дея Муннинг сўзларини келтиради телекомпания. – Шимолий Кореянинг бундай танлови нафақат КХДР ёки Кореялар ўртасидаги муносабатларга ёрдам бермайди, балки бутун жаҳонга таҳдид уйғотади".


27 сентябрь- Халқаро Туризм куни – Тиббий радиология кафедраси\nТиббий радиология кафедраси > Маънавий-маърифий ишлар > 27 сентябрь- Халқаро Туризм куни\n1970 йил 27 сентябрь куни Испаниянинг Торремолино шаҳрида Бутун жаҳон туризм ташкилотининг Устави қабул қилиниб, унинг Бош ассамблеяси томонидан мазкур санани Халқаро Туризм куни сифатида нишонлаш белгиланди.\nМақсад — туризмни тарғибот қилиш, унинг жаҳон ҳамжамияти иқтисодиётига қўшаётган ҳиссасини оммавий ахборот воситаларида ёритиш, турли мамлакатлар аҳолиси ўртасидаги муносабатларни янада яхшилашдан иборат. Шунингдек, ҳар бир инсон ўзини сайёҳ сифатида ҳис қилиб, Она сайёрамизнинг гўзал, бетакрор табиати, маданий, тарихий ва табиий ёдгорликларини ўрганиши, уларни асраб-авайлашга ўз ҳиссасини қўшишидир. Глобаллашув шароитида тезкорлик билан ахборот алмашиниши натижасида инсонларда дунё мамлакатлари билан танишишга қизиқиш кучайиб бормоқда. Бу ўз навбатида туризм соҳасининг ривожланишига олиб келди. 27 сентябрда аксарият дунё мамлакатларида Халқаро Туризм куни байрам сифатида нишонланиб, шу куни туризм йўналишларига бағишланган турли хил тадбир ва фестиваллар ўтказилади. Бугунги кунда мазкур соҳада фаолият юритаётганлар сайёҳларга ҳар томонлама қулай ва хавфсиз шароит яратиб беришга ҳаракат қилишмоқда.\nЖаҳон сайёҳлик ташкилотининг маълум қилишича, дунё ялпи ички маҳсулоти ҳажмининг ўндан бир қисми, халқаро инвестицияларнинг 11 фоиздан ортиғи туризм ҳиссасига тўғри келади. Бутун дунё бўйича сайёҳлар оқими йилига 4-5 фоизга ўсмоқда.\nТуризм соҳасида улкан салоҳиятга эга Ўзбекистон ўзининг қадимий обидалари, муқаддас зиёратгоҳлари, хушманзара табиати ва файзли гўшалари билан сайёҳларни ўзига ром этмоқда. Маълумотларга кўра, юртимиз сайёҳлик кўлами ва тарихий жойлар сони бўйича дунёдаги етакчи ўн мамлакат қаторида туради. Ўзбекистонда етти мингдан ортиқ меъморий ва археологик обида мавжуд. Бундай бебаҳо мерос халқимизнинг битмас туганмас бойлиги ҳисобланади.


Гольфга вақти бўлмаслигини айтган Трамп президентлиги давомида қанча вақтини гольф-клубларда ўтказди?\n09:22 / 11.08.2017\nАҚШ президенти Дональд Трамп 200 кундан кўпроқ вақтдан бери президент лавозимини эгаллаб келмоқда. NBC телеканали ҳисоб-китобига кўра, у бу муддатдан 50 кунни Оқ уйда эмас, балки ўзига тегишли гольф-клубларда ўтказган.\nТрамп Trump Organization оилавий компаниясига тегишли масканларда ҳаммаси бўлиб 65 кун ўтказган.\nАгар бевосита гольф ўйини ҳақида гапириладиган бўлса, Трамп камида 21 марта қўлида гольф клюшкаси билан пайқалган. Таққослаш учун, аввалги президент Барак Обама президентлигининг илк 6 ойида 11 марта гольф ўйнаган.\nТелеканалнинг таъкидлашича, Трамп сайловолди кампанияси вақтида Обамани у ўзига жуда кўп ҳордиқ чиқаришга ижозат бериши учун бир неча маротаба танқид қилганди. “Мен сизлар учун ишлайман. Менда гольф ўйнашга вақт бўлмайди”, деб айтганди ўшанда Трамп.\nДональд Трамп гольф-клуб


пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги Фармонни имзолади. Мазкур инсонпарварлик акти – ... боши деворга теккандан сўнг адашганлигини тушуниб етган одамларни афв этиш – муқаддас динимизнинг ҳам асосий арконларидан бири саналади. Фармонга ...\nМирзиёев Наврўз байрами муносабати билан 44 нафар маҳкумга нисбатан афв эълон қилиш ҳақидаги Фармонга имзо чекди. Бу ҳақида «Ўзбекистон 24» ... енгилига алмаштирилди, 13 нафар шахснинг жазо муддати қисқартирилди.афв тўғрисидаги Фармон натижасида озодликдан маҳрум этилган 30 нафар маҳкумлар ...\nТуркманистонда салкам 800 нафар маҳбус афв этилди\nбилан мамлакатнинг судланиб жазони ўтаётган 796 нафар фуқаросини афв этиш тўғрисидаги фармонни имзолади. Фармонга кўра, 796 нафар шахс ...\nПрезидент жазо ўтаётган 136 нафар шахсни афв этди\nМирзиёев озодликдан маҳрум этиш жазосини ўтаётган 136 нафар шахсни афв этиш ҳақидаги фармонни имзолади. Бу ҳақда Президент Ўзбекистон Республикаси ... айни пайтда озодликдан маҳрум этиш жазосини ўтаётган 136 нафар шахс афв этилди», деди Шавкат Мирзиёев. Инфографика: «Тараққиёт стратегияси» ...\nЯпонияда боқувчисига ҳужум қилган ноёб йўлбарс афв этилди\nҳайвонот боғида боқувчисига ҳужум қилган «Рику» исмли йўлбарс афв этилди, дея хабар беради «Hurriyet.com.tr» нашри. «Рику» ҳужум қилган ... мутасаддилари марҳумнинг оила аъзолари талабига биноан жониворни афв этишди. Кагошима шаҳридаги ҳайвонот боғида парваришланаётган 5 ёшли ...\nпушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги фармони имзоланди. Ўзбекистон Республикаси Мустақиллигининг ... ўтган озодликдан маҳрум этиш жазосини ўтаётган 261 нафар фуқаро афв этилди. Фармонга мувофиқ, 215 нафар шахс жазони ижро этиш муассасаларидан ...\nЙиғилиш якунида қўмита аъзолари Ойбек Қиличевни ҳам охирги марта афв этиш масаласини ўртага ташлаганди. Навбатдаги йиғилишда Қиличев масаласи ...\nМиср президенти 3477 кишини афв этди\nАбдулфаттоҳ Сисий рамазон ҳайити муносабати билан 3477 кишини афв этди. Миср ички ишлар вазирлигидан маълум қилинишича, Миср президенти ...\nБош прокуратура афв этилган шахсларга ҳар томонлама кўмак беради\nкомиссия ушбу ҳужжатларни таҳлил қилиб, Президент ҳузуридаги афв этиш масалалари бўйича комиссияга тақдим этди. 2018 йилнинг 12 июнь ... пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги фармонни имзолади. Фармонга мувофиқ илк маротаба ...\nафв этиш ҳақидаги фармон ижроси ўз вақтида таъминландими?\nпушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги фармонни имзолагани ҳақида хабар берган эдик. Фармон ... ЎзА мухбири билан суҳбатда ойдинлик киритди. — Дарҳақиқат, афв этилганлар шахси аниқлиги боис ҳам фармон ижроси учун қисқа вақт белгиланган. ...\nҲайит муносабати билан 5 нафар футболчи афв этилди\nБундан буён бу каби ишларга қарши кураш янада жиддий бўлиб, айниқса, ёш болаларни ва уларнинг ота-онасини йўлдан урмоқчи бўлган ёки аллақачон уларнинг хаёлини айнитган мураббийлар кечирилмайди.\nПрезидент 226 маҳбусга нисбатан афв эълон қилди\nпушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида»ги фармонни имзолади, деб хабар бермоқда «ЎзА». Фармонга ... ўтган озодликдан маҳрум этиш жазосини ўтаётган 226 нафар фуқаро афв этилди. афв этилган шахсларнинг 102 нафари жазодан тўлиқ озод қилинади, ...\nПрезидентнинг собиқ давлат маслаҳатчиси қамоқдан чиқди\nяқинда бўлиб ўтган суд мажлисида собиқ амалдор реабилитация қилиниб, афв этилган. Эсингизда бўлса, 2017 йилнинг июлида Президент Шавкат Мирзиёев ...\nафв этиш тартиби тўғрисида низом тасдиқланди\nРеспубликасида афв этишни амалга ошириш тартиби тўғрисида низомни тасдиқлаш ҳақида»ги Президент фармони қабул қилинди. Бу ҳақда Адлия вазирлигининг «Ҳуқуқий ... «Ҳуқуқий ахборот» канали хабар бермоқда. Низомга мувофиқ афв этиш Президент томонидан қуйидаги шаклларда амалга оширилади: асосий ...


Апрелда Ўзбекистонда II халқаро аэронавтика фестивали бўлиб ўтади\n29 Янв 2019 1984\nШвейцария, Франция ва Германиядан ташриф буюрган 24 спортчи 15 дан 30 апрелга қадар ўтказиладиган «Ҳаво шарларида Буюк Ипак йўли бўйлаб» халқаро фестивалида иштирок этадилар. Ўзбекистон аэронавтика федерацияси таҳририятга россиялик спортчиларнинг иштироки борасида ҳам келишувлар олиб борилаётганини маълум қилди.\nЭнди Сурхондарё вилояти, Қўқон, Хива, Бухоро, Самарқанд ва Шаҳрисабз шаҳарлари аҳолиси яна мовий осмонда жасур пилотлар бошқараётган учар аппаратларни кўриш имкониятига эга бўлади. Ҳаво шарлари яна йўл-йўлакай икки, «Бойсун баҳори» фестивали ва Шаҳрисабзда ўтказиладиган «Дарвишона» халқаро фестивалларида ҳам иштирок этади.\nХалқаро аэронавтлар гуруҳига Ўзбекистон учар аппарати экипажи, пилот Тоҳир Солиев ва штурман Мурод Солихўжаевлар ҳам қўшилади. Бугун экипаж олдида Парвозлар хавфсизлигини назорат қилиш давлат инспекцияси (Дававианазорат)дан борт рақами олиш масаласи турибди.\nАэронавтика федерациясида айтишларича, фестиваль Ўзбекистон Республикаси Туризмни ривожлантириш давлат қўмитаси қўллаб-қувватловида бўлиб ўтади.\nЎзбекистон аэронавтика федерацияси олган сурат\n6 Июл 2019 1968\n22 Июл 2019 1478\n8 Июл 2019 1277\n26 Июн 2019 1267\n16 Июл 2019 1267\n25 Июн 2019 1180


Учрашувда олий даражадаги мулоқотлар самарасида Ўзбекистон ва Туркия ўртасида имзоланган ҳужжатлар улкан аҳамиятга эга экани қайд этилди. Шунингдек, 26 октябрь куни Истанбулда ўтказилган икки мамлакат ишбилармон доиралари бизнес-форумида йирик энергетика объектлари ва йўл инфратузилмаларини қуриш, тўқимачилик маҳсулотлари, электр жиҳозлари, қурилиш материаллари ишлаб чиқариш, озиқ-овқат ва агросаноат тармоғида замонавий саноат ва логистика марказлари ташкил этиш соҳаларида қўшма лойиҳаларни амалга ошириш бўйича битимлар имзолангани таъкидланди.\nПрезидентимиз ишбилармонларнинг Ўзбекистонда бизнес юритиш борасидаги фикрлари билан қизиқди.\nТуркиялик ишбилармонлар Президентимиз раҳбарлигида Ўзбекистонда амалга оширилаётган иқтисодий ислоҳотларни юқори баҳолади. Валюта бозори эркинлаштирилгани, виза олиш тартиби соддалаштирилгани ўзаро ҳамкорликни ривожлантириш учун қулайликлар яратгани таъкидланди.\nМулоқотда Ўзбекистон ва Туркиянинг молия ташкилотлари, фирма ва компаниялари ўртасида алоқаларни янада ривожлантириш, ўзаро маҳсулот етказиб бериш ва хизмат кўрсатишни кенгайтириш масалалари муҳокама қилинди.